Na podlagi prvega odstavka 119. člena v zvezi z drugo alinejo četrtega odstavka 289. člena Zakona o urejanju prostora (Uradni list RS, št. 61/17, 199/21 – ZureP-3 in 20/22 – odl. US) in v zvezi s tretjim odstavkom 338. člena ter tretjim odstavkom 298. člena Zakona o urejanju prostora (Uradni list RS, št. 199/21) ter na podlagi 27. člena Statuta Mestne občine Ljubljana (Uradni list RS, št. 31/21 – uradno prečiščeno besedilo) je Mestni svet Mestne občine Ljubljana, na ….. seji dne …… 2023, sprejel

**Odlok**

**o občinskem podrobnem prostorskem načrtu** **Roška**

1. SPLOŠNE DOLOČBE
2. člen

**(vsebina)**

1. S tem odlokom se sprejme občinski podrobni prostorski načrt Roška (v nadaljnjem besedilu: OPPN).
2. OPPN določa:

* območje OPPN,
* vplive in povezave s sosednjimi enotami urejanja prostora,
* arhitekturne, krajinske in oblikovalske rešitve prostorskih ureditev,
* načrt parcelacije,
* etapnost izvedbe prostorske ureditve,
* rešitve in ukrepe za celostno ohranjanje kulturne dediščine,
* rešitve in ukrepe za varstvo okolja in naravnih virov ter ohranjanje narave,
* rešitve in ukrepe za obrambo ter varstvo pred naravnimi in drugimi nesrečami, vključno z varstvom pred požarom,
* pogoje glede priključevanja objektov na gospodarsko javno infrastrukturo in grajeno javno dobro,
* dopustna odstopanja od načrtovanih rešitev in
* druge pogoje in zahteve za izvajanje OPPN.

1. člen

**(prostorske ureditve, ki se urejajo z OPPN)**

1. Z OPPN se načrtuje gradnja novega izobraževalnega kompleksa, in sicer Akademije za likovno umetnost in oblikovanje (v nadaljnjem besedilu: ALUO), novega Študentskega doma Ljubljana (v nadaljnjem besedilu: ŠDL) z zunanjimi športnimi igrišči in nove Srednje šole za oblikovanje in fotografijo (v nadaljnjem besedilu: SŠOF) s športno dvorano in zunanjimi športnimi igrišči. Vse tri stavbe se med seboj poveže s kletnimi etažami (pomožni prostori, parkirišča ipd.). Poleg navedenih stavb se v severnem delu območja uredi večji javni park, med Mesarsko ulico in Strupijevim nabrežjem pa novo otroško igrišče. V podaljšku Kapusove ulice se uredi glavni dostop do območja (osrednja dostopna cesta). Vzdolž Strupijevega nabrežja, med Roško cesto in Mesarsko ulico, se uredi peš povezava. V severnem delu območja, ob Kapusovi ulici, se za potrebe izobraževalnih ustanov uredi avtobusno postajališče ter zbiralnik odpadkov. Mesarska ulica, ki služi tudi kot požarna pot stanovanjske soseske Poljane, se preuredi oziroma rekonstruira.
2. Na območju se ohranja stavba Srednje ekonomske šole (v nadaljnjem besedilu: SEŠ), stavba Elipsa ter vhodni objekt v garažno hišo soseske Poljane.
3. OPPN podrobneje določa prostorske izvedbene pogoje za gradnjo novih objektov, pogoje za odstranitev obstoječih objektov, pogoje za posege na obstoječih objektih, pogoje za ureditev zunanjih športnih in rekreacijskih površin, pogoje za ureditev parkovnih in ostalih zelenih površin ter pogoje za gradnjo prometne, komunalne, energetske in elektronsko komunikacijske infrastrukture.
4. člen

**(sestavni deli OPPN)**

1. OPPN vsebuje tekstualni del (odlok) in grafični del.
2. Grafični del OPPN obsega naslednje grafične načrte:

B1 Načrt namenske rabe prostora

B1.1 Izsek iz Občinskega prostorskega načrta Mestne občine

Ljubljana – izvedbeni del z mejo območja OPPN M 1:5000

B2 Vplivi in povezave s sosednjimi enotami urejanja prostora

B2.1 Vplivi in povezave s sosednjimi enotami urejanja prostora M 1:5000

B3 Načrt območja z načrtom parcelacije

B3.1 Geodetski in katastrski načrt s prikazom meje območja OPPN M 1:1000

B3.2 Načrt obodne parcelacije in parcelacije zemljišč M 1:1000

B3.3 Površine, namenjene javnemu dobru M 1:1000

B4 Načrt arhitekturnih, krajinskih in oblikovalskih rešitev prostorskih ureditev

B4.1 Načrt odstranitve obstoječih objektov M 1:1000

B4.2 Arhitekturna zazidalna situacija M 1:1000

B4.3 Prerezi območja M 1:2000

B4.4 Prikaz regulacijskih elementov M 1:1000

B4.5 Potek omrežij in priključevanje objektov na gospodarsko javno

infrastrukturo ter grajeno javno dobro M 1:1000

B4.6 Prikaz ureditev, potrebnih za obrambo ter varstvo pred

naravnimi in drugimi nesrečami, vključno z varstvom pred požarom M 1:2000

1. člen

**(spremljajoče gradivo OPPN)**

Spremljajoče gradivo prostorskega akta je:

C1 Izvleček iz OPN MOL ID,

C2 Izhodišča za pripravo OPPN,

C3 Prikaz stanja prostora,

C4 Strokovne podlage,

C5 Konkretne smernice in mnenja nosilcev urejanja prostora,

C6 Obrazložitev in utemeljitev OPPN,

C7 Povzetek za javnost in

C8 Elaborat ekonomike.

1. člen

**(vpogled v OPPN)**

OPPN je stalno na vpogled pri Mestni upravi Mestne občine Ljubljana, Oddelku za urejanje prostora, Upravni enoti Ljubljana - Izpostavi Center in Četrtni skupnosti Center.

1. člen

**(izdelovalec OPPN)**

OPPN je izdelalo podjetje Savaprojekt Krško d. d., pod številko projekta 20233-00 v januarju 2023.

1. OBMOČJE OPPN
2. člen

**(območje OPPN)**

1. Območje OPPN leži med Roško cesto na zahodni strani, Mesarsko ulico na vzhodni strani ter Strupijevim nabrežjem na južni strani. Na severni strani območje meji na kompleks stare kasarne (Zavod za varstvo kulturne dediščine Slovenije in Arhiv RS).
2. Območje OPPN obsega enote urejanja prostora PL-94, PL-111, PL-112, PL-113, PL-126 in PL-132.
3. Območje OPPN obsega zemljišča s parcelnimi številkami: del 145, del 148/9, del 148/10, del 148/12, del 148/13, del 171/1, del 171/14, del 171/15, 172/9, 172/10, 172/12, 172/13, 172/14, del 172/20, 172/21, 172/23, 172/24, 172/25, del 172/27, 172/28, 172/29, 172/30, del 172/31, 172/32, 172/33, 172/34, 172/35, 172/36, 441/25, 446/2, 447, 448/1, 448/5, 448/4, del 523/1, del 523/5, 532/2, 532/5, 532/6, del 533/1 in del 533/2, vse katastrska občina (1727) Poljansko predmestje.
4. Površina območja OPPN znaša 53.377,7 m2.
5. Podlaga za urejanje območja OPPN je urbanistična natečajna rešitev - Urbanizem Roška, korigirana natečajna rešitev – podlaga za izdelavo OPPN »Roška«, št. proj.: 189CV, izdelal Bevk Perović arhitekti d. o. o., maj 2021.
6. Območje OPPN je razdeljeno na devet prostorskih enot:

* PE1: območje ALUO in skupnega vhoda v kletne etaže,
* PE2: območje SEŠ, SŠOF, telovadnice in zunanjih športnih površin,
* PE3: območje ŠDL z zunanjimi športnimi površinami in parkom ter obstoječ vhodni objekt v garažno hišo stanovanjske soseske Poljane,
* PE4: območje obstoječe stavbe Elipsa,
* PE5: območje javnega parka s pripadajočimi ureditvami (paviljon, kolesarnice ipd.),
* PE6: cestni odsek Roške ceste,
* PE7: območje dela Kapusove ulice ter osrednje dostopne ceste (od Kapusove ulice do Strupijevega nabrežja),
* PE8: cestni odsek Mesarske ulice (od Kapusove ulice do Strupijevega nabrežja) in
* PE9: Strupijevo nabrežje (od Roške ceste do Mesarske ulice) ter otroško igrišče.

1. Meja območja OPPN in prostorske enote so določene v grafičnem načrtu B3.1 »Geodetski in katastrski načrt s prikazom območja OPPN«.
2. VPLIVI IN POVEZAVE S SOSEDNJIMI ENOTAMI UREJANJA PROSTORA
3. člen

**(vplivi in povezave s sosednjimi enotami urejanja prostora)**

1. Območje OPPN se navezuje na sosednja območja preko obstoječih obodnih cest, peš poti in kolesarskih poti – Roške ceste na zahodu, Kapusove ulice na severu ter Mesarske ulice na vzhodu. Zaradi načrtovanih ureditev bo potrebna rekonstrukcija dela Kapusove ulice in Mesarske ulice ter ureditev Stupijevega nabrežja.
2. Preko območja se uredijo nove peš povezave v smereh vzhod – zahod in sever – jug. Z Roške ceste se, severno od parka in severno od stavbe ALUO, uredita dve pešpoti, ki se navežeta na Mesarsko ulico. S severa, v nadaljevanju Kapusove ulice, se mimo objektov ŠDL in SŠOF uredi osrednja dostopna cesta vse do Strupijevega nabrežja. Iz te ceste se uredi skupna klančina v kletne etaže stavb ALUO, SŠOF in ŠDL.
3. Vzdolž Grubarjevega prekopa se Strupijevo nabrežje uredi kot sprehajalna pot, ki bo povezala Roško cesto na zahodu in Mesarsko ulico ter obstoječo stanovanjsko sosesko Poljane na vzhodu.
4. V severnem delu območja OPPN, severno od obstoječega vhodnega objekta v garažno hišo stanovanjske soseske Poljane, se izvede cestna povezava Kapusove ulice in Mesarske ulice. Vzdolž te povezave se uredi avtobusno postajališče ter zbiralnik za odpadke.
5. Vplivi in povezave s sosednjimi enotami urejanja prostora so razvidni iz grafičnega načrta št. B2.1 »Vplivi in povezave s sosednjimi enotami urejanja prostora«.
6. ARHITEKTURNE, KRAJINSKE IN OBLIKOVALSKE REŠITVE PROSTORSKIH UREDITEV
7. člen

**(dopustni objekti in dejavnosti)**

1. V prostorski enoti PE1 in PE2 so dopustne naslednje osnovne stavbe in objekti:

* 12420 Garažne stavbe,
* 12630 Stavbe za izobraževanje in znanstveno raziskovalno delo,
* 12650 Stavbe za šport,
* 12743 Zaklonišča,
* 12745 Stavbe za funkcionalno dopolnitev,
* 24110 Športna igrišča (dovoljeno vse razen kopališče na prostem, površine za avtomobilske, motoristične ali konjske dirke s pomožnimi prostori).

1. V prostorski enoti PE1 so v pritličju stavbe ALUO dopustni:

* 12112 Gostilne, restavracije in točilnice.

1. V prostorski enoti PE3 so dopustne naslednje osnovne stavbe in objekti:

* 11302 Stanovanjske stavbe za druge posebne družbene skupine (samo študentski in dijaški domovi),
* 12420 Garažne stavbe,
* 12743 Zaklonišča,
* 12745 Stavbe za funkcionalno dopolnitev,
* 24110 Športna igrišča (dovoljeno vse razen kopališče na prostem, površine za avtomobilske, motoristične ali konjske dirke s pomožnimi prostori).

1. V prostorski enoti PE3 so v pritličju stavbe ŠDL dopustni:

* 12610 Stavbe za kulturo in razvedrilo (dovoljeno vse razen igralnice, cirkusi, diskoteke in paviljoni in stavbe za živali in rastline v živalskih in botaničnih vrtovih),
* 12620 Muzeji, arhivi in knjižnice,
* 12650 Stavbe za šport.

1. V prostorski enoti PE4 so dopustne naslednje osnovne stavbe in objekti:

* 112 Večstanovanjske stavbe,
* 12420 Garažne stavbe,
* 12743 Zaklonišča,
* 12745 Stavbe za funkcionalno dopolnitev.

1. V prostorski enoti PE4 so v pritličju stavbe Elipsa dopustni:

* 12112 Gostilne, restavracije in točilnice,
* 12202 Stavbe bank, pošt, zavarovalnic,
* 12203 Druge poslovne stavbe,
* 12301 Trgovske stavbe (od tega samo samostojne prodajalne in butiki, lekarne, prodajalne očal, prodajne galerije ipd.),
* 12304 Stavbe za storitvene dejavnosti (dovoljeno vse razen avtopralnice in avtomehanične delavnice),
* 12610 Stavbe za kulturo in razvedrilo (dovoljeno vse razen igralnice, cirkusi, diskoteke in paviljoni in stavbe za živali in rastline v živalskih in botaničnih vrtovih),
* 12620 Muzeji, arhivi in knjižnice,
* 12630 Stavbe za izobraževanje in znanstveno raziskovalno delo,
* 12640 Stavbe za zdravstveno oskrbo (od tega samo dispanzerji ambulante, zdravstvene posvetovalnice, stavbe za rehabilitacijo, veterinarske ambulante in podobno),
* 12650 Stavbe za šport.

1. V prostorski enoti PE5 so dopustne naslednje osnovne stavbe in objekti:

* 24122 Drugi gradbeni inženirski objekti za šport, rekreacijo in prosti čas (od tega samo otroška in druga javna igrišča, parki ter trgi, ki niso sestavni deli javne ceste, plezalni centri, odprti grajeni prostori na drevesu).

1. V prostorski enoti PE5 je dovoljena postavitev enega manjšega paviljona, kolesarnic ter umetniških skulptur.
2. Na celotnem območju OPPN je dopustna gradnja in ureditev:

* 12420 Garažne stavbe (samo garaže in pokrita parkirišča, kolesarnice ipd.),
* 21121 Lokalne ceste in javne poti, nekategorizirane ceste in gozdne ceste,
* 222 Lokalni cevovodi, lokalni (distribucijski) elektroenergetski vodi in lokalna (dostopovna) komunikacijska omrežja,
* 24122 Drugi gradbeno inženirski objekti za šport, rekreacijo in prosti čas (od tega samo otroška in druga javna igrišča, parki ter trgi, ki niso sestavni deli javne ceste, plezalni centri, odprti grajeni prostori na drevesu).

1. člen

**(zazidalna zasnova in zasnova zunanje ureditve)**

1. Za osnovne stavbe ALUO, SŠOF in ŠDL se izvedejo kletne etaže s skupno klančino, ki se uredi z osrednje dostopne ceste. Klančina se uredi v sklopu prostorske enote PE1. S klančine se s podzemnimi povezavami omogoči dovoz do kletne etaže posamezne osnovne stavbe.
2. Prostorska enota PE1: zajema načrtovano stavbo ALUO z vstopnim trgom in zunanjimi delavnicami ter klančino za dostop do kletnih etaž. Stavba ALUO leži samostojno in neposredno ob Roški cesti. Objekt je nekoliko odmaknjen od linije ceste tako, da se ustvari vstopni trg, na drugi strani stavbe ALUO pa pridobi funkcionalne zunanje površine (zunanje delavnice in ateljeji). Velikost stavbe ALUO je določena z gradbenimi linijami in gradbenimi mejami ter omejeno višino in etažnostjo. Glavni vhod v objekt se izvede z vstopnega trga. Servisni vhodi so dovoljeni tudi z ostalih strani. Dostava do objekta poteka z dostopnih poti na severni in južni strani stavbe. Objekt je načrtovan kot kompaktno zasnovan volumen, s centralnim programsko in komunikacijsko razvitim notranjim prostorom. Stavba ALUO funkcionira s pripadajočim vstopnim trgom in zadaj ležečim odprtim prostorom zunanjih delavnic in ateljejev. Vstopni trg se tlakuje in zasadi z visokoraslimi drevesi (min. 3 drevesa). V sklopu vstopnega trga je dovoljena zgolj izvedba nadstreškov in kolesarnic. Ti objekti so lahko visoki max. do višine pritličja stavbe ALUO in lahko dosegajo max. pozidanost 10 % površine trga. Postavitev ograje okoli trga ni dopustna. Dvorišče z zunanjimi delavnicami in ateljeji se uredi vzhodno ob stavbi ALUO. V sklopu te površine je dovoljena postavitev nadstreškov, kolesarnic in objektov s skladiščno servisnim programom. Ti objekti so lahko visoki max. do višine pritličja stavbe ALUO in lahko dosegajo max. pozidanost 25 % površine dvorišča, od tega je lahko namenjenih 10 % za skladiščno-servisni program za potrebe zunanjih delavnic. Dvorišče se lahko ogradi s polno ali poltransparentno ograjo max. višine pritličja stavbe ALUO. Med dvoriščem ALUO in osrednjo dostopno cesto se v sklopu prostorske enote PE1 uredi skupna klančina v kletne etaže osnovnih stavb ALUO, SŠOF in ŠDL. Dostop do klančine se uredi z osrednje dostopne ceste. V sklopu gradbene parcele je treba zagotoviti vsaj 30 % zelenih površin.
3. Prostorska enota PE2: zajema obstoječo stavbo SEŠ, načrtovano stavbo SŠOF, telovadnico SŠOF in SEŠ ter zunanje površine (športna igrišča). Velikost stavbe SŠOF je določena z gradbenimi linijami in gradbenimi mejami ter omejeno višino in etažnostjo. Glavni vhod v objekt poteka z vstopne ploščadi na zahodni strani objekta. Servisni vhodi so dovoljeni tudi z ostalih strani. Dostava se izvaja z dostopne poti na severni strani objekta. Stavba SŠOF je zasnovana kot atrijsko organiziran volumen s centralnim programsko in komunikacijsko razvitim notranjim prostorom. Stavba SŠOF se postavi v notranjost območja OPPN, vzporedno z obstoječo stavbo SEŠ tako, da si obe šoli v vmesnem prostoru delita športna igrišča. Nova ploščad obenem predstavlja tudi novo vstopno šolsko dvorišče. Pod ploščadjo športnih igrišč je načrtovana vkopana telovadnica, ki se s podzemnim hodnikom poveže s stavbo SEŠ in SŠOF. Do telovadnice se omogoči tudi zunanji dostop. Zunanje delavnice stavbe SŠOF se postavijo v parkovno ureditev na južni strani stavbe SŠOF.
4. Prostorska enota PE3: zajema stavbo ŠDL ter pripadajoče zunanje površine severno od stavbe. Velikost stavbe ŠDL je določena z gradbenimi linijami in gradbenimi mejami ter omejeno višino in etažnostjo. Glavni vhod v objekt poteka z vstopne ploščadi na zahodni strani objekta. Servisni vhodi so možni tudi z ostalih strani. Dostava se izvaja z dostopne poti na severni strani objekta. Stavba ŠDL je zasnovana kot atrijski obodni blok, ki ima vse stanovanjske enote organizirane po obodu – v notranjosti so ohrani odprt interni prostor - atrij, v katerega se umeščajo skupni prostori objekta (skupne dnevne sobe, kolesarnice, terase ipd.). Objektu ŠDL pripadajo tudi zunanja igrišča, ki se uredijo v skupnem parku, severno od stavbe ŠDL, in sicer tako, da so na voljo tudi drugim zunanjim uporabnikom. Velikost športnih igrišč ŠDL je določena z gradbenimi mejami (GM). Dovoljeno je urejanje športnih igrišč, zunanjega fitnesa, prostorov za piknik in postavitev ostale urbane opreme. Dovoljena je izvedba nadstreškov in kolesarnic. Območje zahodno od športnih igrišč se uredi kot park, v skladu z oblikovanjem javnega parka, ki je del prostorske enote PE5. V severnem delu se ohranja vstopni objekt v garažno hišo sosednje stanovanjske soseske Poljane.
5. Prostorska enota PE4: v sklopu prostorske enote se nahaja obstoječa stavba Elipsa s pripadajočo garažno hišo, urejeno v kletnih etažah pod terenom. Dostop v garažno hišo je urejen direktno z Roške ceste.
6. Prostorska enota PE5: zajema ureditev javnega parka od Roške ceste na zahodu do osrednje dostopne ceste znotraj območja OPPN. Park se nameni tako uporabnikom izobraževalnih ustanov, kot tudi širši javnosti. Na območju se ohrani čim večji delež raščenega terena ter obstoječih dreves. Na območju se dovoli izvedba dostopnih in dovoznih poti ter izvedba nadstrešnic za kolesa. Dovoljena je postavitev urbane opreme ter forma vive za namen programa ALUO. V sklopu parka se lahko postavi tudi manjši pokrit paviljon.
7. Prostorska enota PE6: del Roške ceste, ki spada v območje OPPN se ohranja. Iz Roške ceste je urejen direktni dostop do prostorske enote PE4 (stavba Elipsa). Na peš površine vzdolž Roške ceste se naveže tudi peš povezava vzdolž Strupijevega nabrežja.
8. Prostorska enota PE7: v podaljšku Kapusove ulice se zgradi nova osrednja dostopna cesta vse do Strupijevega nabrežja. Cesta se izvede širine 6 m in se jo uredi kot tlakovano površino v kombinaciji z zelenjem. Cesto se nameni mešanemu prometu, kjer se motorna vozila podrejajo pešcu. Zaradi kontroliranega dostopa se cesta omeji z zapornico oz. potopnim stebrom.
9. Prostorska enota PE8: iz smeri Kapusove ulice se izvede nova cestna povezave z Mesarsko ulico. Vzdolž te ceste se izvede avtobusno postajališče za potrebe izobraževalnih ustanov in zbiralnik odpadkov. Obstoječa Mesarska ulica se ustrezno preuredi in v južnem delu naveže na Strupijevo nabrežje.
10. Prostorska enota PE9: vzdolž Grubarjevega prekopa se uredi Stupijevo nabrežje, kot površine namenjene pešcem in kolesarjem. Strupijevo nabrežje se v zahodnem delu naveže na obstoječe peš površine ob Roški cesti in na vzhodnem delu na obstoječo Mesarsko ulico, ki je urejena južno od stanovanjske soseske Poljane. Ob Mesarski ulici in ob Strupijevem nabrežju se uredi javno otroško igrišče.
11. člen

**(pogoji za gradnjo pomožnih objektov)**

Na območju OPPN je dovoljena postavitev naslednjih pomožnih objektov:

* nadstrešnice za kolesa in ostala enosledna vozila,
* nadstrešnice nad teraso gostinskega lokala,
* športna igrišča,
* fitnes naprave,
* otroška igrišča,
* paviljoni,
* priključki na gospodarsko javno infrastrukturo,
* vrtina za zajem toplote iz vode in zemljine,
* ekološki otok oz. zbiralniki odpadkov,
* naprava in gradbeni element za opazovanje naravnih pojavov, naravnih virov in stanja okolja,
* urbana oprema, spominska obeležja in umetniške skulpture, ki se gradijo na javnih površinah,
* zunanja naprava in zunanja oprema za proizvodnjo in shranjevanje električne energije iz obnovljivih virov energije.

1. člen

**(pogoji za oblikovanje objektov)**

1. V prostorskih enotah PE1, PE2 in PE3 je treba upoštevati naslednje pogoje za oblikovanje stavb:

* osnovne stavbe naj bodo oblikovno zasnovane kot enostavni kompaktni volumni, z enostavnimi rastri in enostavnimi geometrijami, tako, da se zagotovi racionalne in gradbeno učinkovite zasnove stavb,
* fasade stavb morajo biti zasnovane sodobno, s kvalitetnimi in trajnimi materiali. Fasadni plašč mora biti zasnovan po načelih energetsko varčne gradnje,
* dopustne so fasade v belih, sivih ali zemeljskih barvnih tonih in v barvah naravnih materialov;
* na vseh novih stavbah je treba urediti zeleno streho,
* klimatske in tehnične naprave na fasadah, izhodi na streho in tehnične naprave na strehah morajo biti oblikovno zastrti,
* vse novo zgrajene, ali rekonstruirane stavbe, morajo imeti zagotovljen dostop, vstop in uporabo brez grajenih in komunikacijskih ovir, v skladu s predpisi za projektiranje objektov brez grajenih ovir.

1. Vsa energetska, komunalna in telekomunikacijska infrastruktura ter priključki se gradijo v podzemni izvedbi.
2. Zunanje naprave in zunanja oprema za proizvodnjo in shranjevanje električne energije iz obnovljivih virov energije se postavlja le na strehe osnovnih in pomožnih stavb.
3. Vsa športna igrišča se ustrezno uredijo, tako da ustrezajo modernim standardom.
4. Športne naprave (zunanji fitnes), oprema otroških igrišč ter ostala urbana oprema se izvede v skladu z varnostnimi standardi.
5. Na območju OPPN so dovoljene le ograje, namenjene ograditvi športnih igrišč, ki pa morajo omogočiti dostop vsem uporabnikom območja in širši javnosti. Dovoljena je ograja zunanjih delavnic stavbe ALUO v max. višini pritličja stavbe ALUO. Ograja je lahko polna ali delno transparentna.
6. Pomožne objekte je dopustno graditi na celotnem območju OPPN.
7. Pomožni objekti, kot so nadstrešnice in paviljoni, se gradijo kot pritlični objekti. Nadstrešnice imajo ravne strehe. Paviljon se postavi v javni park in se izvede kot majhna, lahka struktura, ki se zastekli.
8. Ekološki otok oziroma zbiralnica odpadkov se izvede v podzemni izvedbi in se umesti v severni del območja OPPN v sklopu ureditve avtobusnega postajališča.
9. člen

**(pogoji za oblikovanje zunanjih površin)**

1. Za območje OPPN je izbrana urbanistična zasnova hibridnega urbanega parka. Ta deluje hkrati kot mali izobraževalni kampus in kot novi urbani park mesta. Celotni prostor je urejen kot velika parkovna površina, javno dostopna in v uporabi širšega mesta, v sklopu katerega se izvajajo programi, zbrani v kompaktne volumne (stavbe ALUO, SŠOF in ŠDL).
2. Obstoječa drevesa se ohranja v največji meri. Dodajajo se nova drevesa, zasaditve, travniki ter trgi, ploščadi, igrišča, kot enakopravni urbanistični elementi.
3. Prometni sistem je integriran v hibridno parkovno površino, kot umirjen mešan promet namenjen pešcem, kolesarjem in avtomobilom za dostop do garažne hiše ter za dostave in intervencije.
4. Utrjene površine (poti, ploščadi, trgi, ipd.) se izvedejo z uporabo enostavnih materialov - utrjene peščene površine in brušene betonske površine, prefabricirani betonski elementi, enostavno izvedljivi in z materiali, ki niso zahtevni za vzdrževanje.
5. Za zasaditve se uporabi vzdržljive in nizkozahtevne rastline, ki pa so obenem ekološko sprejemljive, neagresivne in neinvazivne. Uporabijo se rastline z bogatimi vizualnimi atributi skozi celotno leto, rastline, ki bioklimatsko pomagajo urbanistični zasnovi in obenem soustvarjajo prostorsko zasnovo celote. To so različne pokrovne rastline, cvetoči travniki, grmi in raznovrstna listnata drevesa.
6. V fazi izdelave projektne dokumentacije je za načrtovane stavbe znotraj območja OPPN treba izdelati načrt krajinske arhitekture.
7. V načrtih krajinske arhitekture je treba v vseh prostorskih enotah enotno oblikovati naslednje elemente:

* klopi, korita za rože, smetnjake, ipd.,
* drogove za zastave,
* stojala za kolesa (pokrita in nepokrita),
* zunanjo razsvetljavo.

1. Vse ureditve morajo omogočiti dostope funkcionalno oviranim ljudem.
2. Ozelenjene zunanje površine morajo imeti minimalno plast zemlje nad zgornjo koto plošče kleti 0,60 m, v območju dreves pa najmanj 1,00 m.
3. Prostorska enota PE1: prostor med Roško cesto in stavbo ALUO se uredi kot vstopni trg, ki mora biti tlakovan ter zasajen z visokoraslim drevjem. S trga se uredi glavni vhod v stavbo. V sklopu trga se lahko uredijo nadstrešnice in kolesarnica. Obstoječa transformatorska postaja (v nadaljnem besedilu: TP) se odstrani oziroma prestavi. Ograja je prepovedana. Na dvoriščni strani stavbe ALUO je predvidena ureditev zunanjih delavnic in ateljejev. Območje se tlakuje. Možna je izvedba nadstrešnic, kolesarnic in servisnih prostorov. Ob vzhodnem robu zunanjih delavnic se izvede vhodna klančina v kletne etaže. Okolica se zatravi in zasadi z visokoraslim drevjem.
4. Prostorska enota PE2: zunanje površine se namenijo predvsem ureditvi športnih površin. Okolica se zatravi in zasadi z visokoraslim drevjem. Maksimalno se ohranijo drevesa vzdolž SEŠ. Pred stavbo SŠOF in SEŠ se uredijo vhodne ploščadi. V sklopu športnih površin se lahko uredijo nadstrešnice, kolesarnice in manjši paviljonski objekti. Dopustna je izvedba svetlobnikov oziroma svetlobnih jaškov ter ureditev zunanjega dostopa do telovadnice. Območje južno od stavbe SŠOF, vse do Strupijevega nabrežja, se uredi kot manjši park oziroma zelena površina. V pasu vzdolž osrednje dostopne ceste se uredijo parkirišča, namenjena predvsem gibalno oviranim osebam. Parkirišča se uredijo sonaravno ter senčijo z visokoraslim drevjem.
5. Prostorska enota PE3: med stavbo ŠDL in osredno dostopno cesto se uredi vhodna ploščad, s katere se uredi glavni vhod v stavbo. Uredi se kolesarnica in postavi urbana oprema. V pasu vzdolž osrednje dostopne ceste se uredijo parkirišča, namenjena predvsem gibalno oviranim osebam. Parkirišča se uredijo sonaravno ter senčijo z visokoraslim drevjem. Območje južno od stavbe ŠDL, vse do Strupijevega nabrežja, se uredi kot manjši park oziroma zelena površina. Severno od stavbe ŠDL se uredi zelena površina ter zunanje športne površine, namenjene uporabnikom dijaškega doma. Športna igrišča se uredijo v vzhodnem delu območja (ob Mesarski ulici), zahodni del pa se nameni parkovni ureditvi (ob osrednji dostopni cesti). V zelene površine se lahko postavi fitnes na prostem, otroška igrišča, ipd. Parkovna ureditev se poenoti z ureditvijo javnega parka v sklopu prostorske enote PE5. Območje vhoda v garažno hišo stanovanjske soseske Poljane se hortikulturno uredi, južno se postavi kolesarnica, severno pa zasadi drevored.
6. Prostorska enota PE4: obstoječa stavba Elipsa s svojo zunanjo ureditvijo se ohranja.
7. Prostorska enota PE5: v sklopu ureditve javnega parka se v največji možni meri ohrani raščen teren ter čim več kvalitetnih dreves. Zasadijo se tudi nova neinvazivna visokorasla drevesa. Vzdolž severnega in južnega roba parka se uredijo pešpoti, ki povezujejo Roško cesto s stanovanjsko sosesko Poljane. Severna in južna pešpot mora biti tlakovana s trajnim materialom, ostale pešpoti so lahko tudi peščene. Južna dostopna pot služi tudi dostavi in intervenci. V sklopu parka se lahko postavi manjši paviljon, urbana oprema, nadstrešnica za kolesa ter forma viva za namen programa ALUO.
8. Prostorska enota PE6: obstoječi drevored ob Roški cesti se v čim večji meri ohranja nespremenjen. Posamezna drevesa je po potrebi možno sanirati, manjkajoča nadomestiti z novimi istovrstnimi drevesi. Površina med voznimi pasovi in kolesarsko stezo ter hodnikom za pešce se ozeleni. Površine vzhodno od robnika vozišča Roške ceste se tlakujejo s kamnom ali drugimi trajnimi materiali. V tlaku so predvideni izrezi za drevesa. Kolesarsko stezo se od ostalih površin loči z barvo ali drugačnim tlakovanjem. Uvoz za avtomobile se od ostalih površin loči s količki. Obstoječ dostop z Roške ceste v kletno etažo stavbe Elipsa se ohranja.
9. Prostorska enota PE7: osredna dostopna cesta se izvede kot tlakovana površina v kombinaciji z zelenjem in se jo nameni mešanemu prometu. Vzdolž ceste se zasadi visokoraslo drevje. Zaradi kontroliranega dostopa se cesta omeji z zapornico oziroma potopnim stebrom.
10. Prostorska enota PE8: Mesarsko ulico se asfaltira. Območje avtobusnega postajališča se ozeleni z visokoraslim drevjem.
11. Prostorska enota PE9: Strupijevo nabrežje se uredi kot sprehajališče. Za uvozom v podzemno garažo objekta Elipsa je treba na Strupijevem nabrežju postaviti potopne količke. Ostala površina se tlakuje z betonskimi tlakovci tako, da tvori enotno površino z zunanjimi površinami stanovanjske soseske Poljane. Vzdolžno ob Strupijevem nabrežju je treba zasaditi drevored. Obstoječe otroško igrišče na vzhodnem delu se prestavi severneje, med obstoječ večstanovanjski objekt in stičišče Mesarske ulice in Strupijevega nabrežja.
12. Zasnova zunanje ureditve je razvidna iz grafičnega načrta št. B4.2. »Arhitekturna zazidalna situacija«.
13. člen

**(tlorisni gabariti)**

1. Osnovne stavbe (ALUO, SŠOF s telovadnico in ŠDL) in objekti se gradijo znotraj gradbene parcele namenjene gradnji stavb, upoštevajoč določene regulacijske elemente in faktorje zazidanosti (FZ) in faktorje izrabe (FI).
2. Regulacijski elementi so:

* gradbena linija (GL) je linija, ki se je morajo novo zgrajeni objekti vsaj v eni točki dotikati,
* gradbena meja (GM) je linija, ki je novo grajeni objekti ne smejo preseči, lahko pa se je dotikajo z zunanjo linijo fasade, ali pa so od nje odmaknjeni v notranjost.

1. Tlorisne dimenzije stavb so določene s faktorji izrabe, faktorji zazidanosti in faktorji zelenih površin, ki so:

* stavba ALUO: faktor izrabe (FI) = max. 3.8,
* vstopni trg pred stavbo ALUO: faktor zazidanosti (FZ) = max. 0.1,
* dvorišče z zun. del. in ateljeji ALUO: faktor zazidanosti (FZ) = max. 0.25,
* objekt SŠOF: faktor izrabe (FI) = max. 3.0,
* stavba ŠDL: faktor izrabe (FI) = max. 4.0,

faktor zelenih površin (FZP) = min. 0.1,

* skupna klančina v kletne etaže: faktor zelenih površin (FZP) = min. 0.3.

1. Velikost skupnih kletnih prostorov je določena z določeno gradbeno mejo.
2. Vse podane višine objektov so merjene od izhodiščne absolutne kote terena. Nad najvišjo točko objektov smejo segati le strojne in inštalacijske naprave.
3. Gabariti objektov in regulacijski elementi so razvidni iz grafičnih načrtov št. B4.2. »Arhitekturna zazidalna situacija«, B4.3. »Prerezi območja« in B4.4. »Prikaz regulacijskih elementov«.
4. člen

**(višina stavb in etažnosti)**

1. Višina stavbe je najvišja dopustna višina stavbe. Meri se od kote terena ob vhodu v stavbo do najvišje točke venca strehe zadnje etaže. Nad njo je dopustna izvedba dostopov na streho, prostorov s strojnicami za dvigala, dimnikov, odduhov, izpustov, tehničnih naprav, strojnih inštalacij in elektronskih komunikacijskih naprav ter transparentne ali prosojne zaščitne ograje.
2. Maksimalne višine oz. globine stavb nad oz. pod terenom so:

* stavba ALUO: + 24,00 m,

- 8,50 m,

* vstopni trg pred stavbo ALUO: enaka višini pritličja stavbe ALUO,
* dvorišče z zun. del. in ateljeji ALUO: + 4,00 m,
* stavba SŠOF: + 16,00 m,

- 8,50 m,

* telovadnica SŠOF: + 4,00 m (svetlobniki),

- 8,50 m,

* stavba ŠDL: + 16,00 m,

- 8,50 m.

1. Maksimalne etažnosti stavb so:

* stavba ALUO: 2K + P + 4,
* vstopni trg pred stavbo ALUO: P,
* dvorišče z zun. del. in ateljeji ALUO: P,
* objekt SŠOF: 2K + P + 3,
* telovadnica SŠOF: 2K,
* stavba ŠDL: 2K + P + 4.

1. Višine stavb so razvidne iz grafičnih načrtov št. B4.2. »Arhitekturna zazidalna situacija«, B4.3. »Prerezi območja« in B4.4. »Prikaz regulacijskih elementov«.
2. člen

**(višinske kote terena in pritličij)**

1. Višinske kote urejenega terena so:

* pri glavnem vhodu v stavbo ALUO: 294,02 m n. v.,
* pri glavnem vhodu v stavbo SŠOF: 293,68 m n. v.,
* zunanje športne površine SŠOF: od 293,29 m n. v. do 293,78 m n. v.,
* pri glavnem vhodu v stavbo ŠDL: 294,10 m n. v.,
* zunanje športne površine ŠDL: 294,13 m n. v..

1. Višinske kote pritličij stavb so:

* stavba ALUO: 294,10 m n. v.,
* stavba SŠOF: 293,80 m n. v.,
* stavba ŠDL: 294,10 m n. v.,
* stavba SEŠ: obstoječa,
* stavba Elipsa: obstoječa.

1. V prostorskih enotah PE5, PE6, PE7, PE8 in PE9 je treba ureditve čim bolj prilagoditi obstoječemu raščenemu terenu.
2. Višinske kote terena in pritličij so razvidne iz grafičnih načrtov št. B4.2. »Arhitekturna zazidalna situacija«, B4.3. »Prerezi območja« in B4.4. »Prikaz regulacijskih elementov«.
3. člen

**(zmogljivost območja)**

1. Zmogljivost prostorske enote PE1 (objekt ALUO) je:

* BTP načrtovane stavbe nad terenom – 8.600 m2,
* BTP načrtovane stavbe pod terenom – 4.100 m2.

1. Zmogljivost prostorske enote PE2 (objekt SŠOF) je:

* BTP načrtovane stavbe nad terenom – 5.100 m2,
* BTP načrtovane stavbe pod terenom – 2.500 m2,
* Telovadnica SŠOF: BTP načrtovane stavbe pod terenom – 2.400 m2.

1. Zmogljivost prostorske enote PE3 (objekt ŠDL) je:

* BTP načrtovane stavbe nad terenom – 10.100 m2,
* BTP načrtovane stavbe pod terenom – 1.800 m2.

1. BTP je vsota vseh etažnih površin stavbe nad terenom in pod njim, izračunanih skladno s standardom SIST ISO 9836. Izračun BTP vključuje površine pod točkama a) in b) v točki 5.1.3.1 navedenega standarda.
2. člen

**(usmeritve glede posegov na obstoječih objektih)**

1. Ohrani se stavba SEŠ (objekt Roška cesta 2) na zemljišču s parc. št. 172/14, k.o. Poljansko predmestje, stavba Elipsa na zemljišču s parc. št. 172/29 in 172/35, k.o. Poljansko predmestje in vhodni objekt v garažno hišo soseske Poljane na zemljišču s parc. št. 172/10, k.o. Poljansko predmestje.
2. Dopustni posegi na stavbi SEŠ in Elipsi so vzdrževalna dela, rekonstrukcije, ki ohranjajo zunanjo podobo objekta v skladu s soglasjem pristojnih nosilcev urejanja prostora ter spremembe namembnosti v okviru dopustnih dejavnosti.
3. Na vhodnem objektu v garažno hišo stanovanjske soseske Poljane so dopustna vzdrževalna dela in rekonstrukcije.
4. Otroško igrišče na vzhodnem delu prostorske enote PE9 se prenovi. Igrišče se locira med Mesarsko ulico, potjo ob Strupijevim nabrežjem in večstanovanjsko stavbo stanovanjske soseske Poljane.
5. člen

**(objekti, predvideni za odstranitev)**

1. Za potrebe izgradnje komunalne in prometne infrastrukture, predvidenih stavb in zunanjih ureditev se odstrani pomožna stavba Kapusova ulica 1 v skrajnem severnem delu območja OPPN. Odstranijo se tudi TP in pomožni objekt ob Roški cesti, ograja ob Roški cesti, stanovanjska stavba z ograjo v osrednjem delu območja OPPN in heliport.
2. Odstranitve objektov so razvidne iz grafičnega načrta št. B4.1 »Načrt odstranitve obstoječih objektov«.
3. NAČRT PARCELACIJE
4. člen

**(načrt parcelacije)**

1. Območje OPPN je razdeljeno na naslednje gradbene parcele:

* GPaluo: gradbena parcela, namenjena gradnji stavbe Akademije za likovno umetnost in oblikovanje, meri 5893 m2 in obsega naslednji zemljišči s parcelnima številkama: 172/9 in del 172/20, katastrska občina (1727) Poljansko predmestje,
* GPsšof: gradbena parcela namenjena gradnji stavbe Srednje šole za oblikovanje in fotografijo, meri 11668 m2 in obsega naslednja zemljišča s parcelnimi številkami: del 172/20, del 172/21, 172/23, 172/24, 172/25, 172/27, del 172/28, del 172/32 in del 172/33, katastrska občina (1727) Poljansko predmestje,
* GPšdl1: gradbena parcela namenjena gradnji stavbe Dijaškega doma, meri 5263 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPšdl2: gradbena parcela namenjena gradnji zunanjih športnih površin (igrišča) stavbe Dijaškega doma, meri 1311 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPseš: gradbena parcela obstoječe stavbe Srednje ekonomske šole, meri 4117 m2 in obsega naslednja zemljišča s parcelnimi številkami: 172/14, del 172/20, del 172/21, del 172/28, del 172/32 in del 172/33, katastrska občina (1727) Poljansko predmestje:,
* GPelipsa: gradbena parcela obstoječe stavbe Elipsa, meri 2183 m2 in obsega naslednja zemljišča s parcelnimi številkami: 172/29, del 172/30, del 172/34, del 172/35, del 532/5 in del 532/6, katastrska občina (1727) Poljansko predmestje,
* GPr: gradbena parcela namenjena gradnji dostopa oz. klančine v garažno hišo, meri 682 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPgh: gradbena parcela vhoda v obstoječo garažno hišo, meri 872 m2 in obsega naslednja zemljišča s parcelnimi številkami: del 172/10, del 172/12 in del 172/20, katastrska občina (1727) Poljansko predmestje,
* GPzp1a: parcela javnega parka, meri 5257 m2 in obsega del zemljišča s parcelno številko 172/20 v katastrski občini (1727) Poljansko predmestje,
* GPzp1b: parcela zelenih površin (parka), meri 1574 m2 in obsega naslednji zemljišči s parcelnima številkama: 172/13 in del 172/20, katastrska občina (1727) Poljansko predmestje,
* GPzp2: parcela javnega otroškega igrišča, meri 831 m2 in obsega naslednje dele zemljišč s parcelnimi številkami: del 171/1, del 171/14 in del 171/15, katastrska občina (1727) Poljansko predmestje,
* GPp1: parcela javne prometne površine (osrednja dostopna cesta), meri 2354 m2 in obsega naslednje dele zemljišč s parcelnimi številkami: del 145, del 148/9, del 148/10, del 148/12, del 148/13, del 172/10, del 172/12 in del 172/20, katastrska občina (1727) Poljansko predmestje,
* GPp2: parcela javne peš poti, meri 315 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPp3: parcela javne peš poti, meri 607 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPp4: parcela dostopne poti, meri 764 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPp5: parcela javne peš poti, meri 151 m2 in obsega naslednje dele zemljišč s parcelnimi številkami: del 172/12, del 172/13 in del 172/20, katastrska občina (1727) Poljansko predmestje,
* GPp6: parcela javne peš poti, meri 200 m2 in obsega del zemljišča s parcelno številko 172/20, katastrska občina (1727) Poljansko predmestje,
* GPp7: parcela javne prometne površine (Mesarska ulica), meri 1284 m2 in obsega naslednje dele zemljišč s parcelnimi številkami: del 171/14, del 171/15, del 172/10 in del 172/20, katastrska občina (1727) Poljansko predmestje,
* GPp8: parcela javne prometne površine (Strupijevo nabrežje), meri 3560 m2 in obsega naslednja zemljišča s parcelnimi številkami: del 171/15, del 172/20, del 172/25, del 172/27, del 172/30, del 172/31, del 172/34, del 172/35, 172/36, del 523/1 in del 532/6, katastrska občina (1727) Poljansko predmestje,
* GPp9: parcela javne prometne površine (del Roške ceste), meri 3672 m2 in obsega naslednja zemljišča s parcelnimi številkami: 441/25, 446/2, 447, 448/1, 448/4, 448/5, del 523/5, 532/2, del 532/5, del 532/6, del 533/1 in del 533/2, katastrska občina (1727) Poljansko predmestje,
* GPbus: parcela javne prometne površine (avtobusno postajališče in ekološki otok), meri 796 m2 in obsega naslednji zemljišč s parcelnima številkama: del 172/12 in del 172/20, katastrska občina (1727) Poljansko predmestje.

1. Pred pričetkom posegov na območju OPPN je treba izvesti parcelacijo vseh javnih površin.
2. Parcelacija in zakoličbene točke parcel so opredeljene v državnem koordinatnem sistemu (D96/TM (ESRS)) in so določene v grafičnem načrtu št. B3.2 »Načrt obodne parcelacije in parcelacije zemljišč«.
3. člen

**(površine namenjene javnemu dobru)**

1. Površine, namenjene javnemu dobru, obsegajo parcele, namenjene gradnji javnih cest in pešpoti, ureditvi parkovnih površin ter avtobusnega postajališča in ekološkega otoka. Javnemu dobru so namenjene parcele z oznakami GPzp1a, GPzp2, GPp1, GPp2, GPp3, GPp5, GPp6, GPp6, GPp7, GPp8, GPp9 in GPbus.
2. Površine, namenjene javnemu dobru obsegajo naslednje parcele ali dele parcel v katastrski občini (1727) Poljansko predmestje: del 145, del 148/9, del 148/10, del 148/12, del 148/13, del 171/1, del 171/14, del 171/15, del 172/10, del 172/12, del 172/13, del 172/20, del 172/25, del 172/27, del 172/30, del 172/31, del 172/34, del 172/35, 172/36, 441/25, 446/2, 447, 448/1, 448/4, 448/5, del 523/1, del 523/5, 532/2, del 532/5, del 532/6, del 533/1, del 533/2.
3. Površine, namenjene javnemu dobru, merijo 19.027,0 m2.
4. Površine, namenjene javnemu dobru, so določene v grafičnem načrtu št. B3.3 »Površine, namenjene javnemu dobru«.
5. ETAPNOST IZVEDBE PROSTORSKE UREDITVE
6. člen

**(etapnost gradnje)**

1. Območje se ureja v posameznih etapah, kot je navedeno v drugem odstavku tega člena. Posamezne etape morajo predstavljati zaključene celote. Etape se lahko izvajajo tudi sočasno, upoštevajoč vrstni red (od I. do V.).
2. Ureditve se izvajajo po naslednjih etapah:

I. etapa: izgradnja nadomestne TP ob Roški,

II. etapa: gradnja kletnih etaž stavbe ALUO, SŠOF in ŠDL,

III. etapa: gradnja nadzemnih delov stavb ALUO, SŠOF in ŠDL s pripadajočo zunanjo ureditvijo.

1. Ureditev javnega parka, javnih prometnih površin, ureditev Strupijevega nabrežja, otroškega igrišča v vzhodnem delu območja OPPN ter ureditev pripadajoče komunalne, energetske in telekomunikacijske infrastrukture, se lahko izvaja v posameznih ločenih etapah. Infrastruktura mora biti grajena na končno kapaciteto.
2. REŠITVE IN UKREPI ZA CELOSTNO OHRANJANJE KULTURNE DEDIŠČINE
3. člen

**(celostno ohranjanje kulturne dediščine)**

1. V območju OPPN ter v območju vplivov načrtovanih posegov na okolje se nahajajo naslednje enote nepremične kulturne dediščine, ki so vpisane v Register nepremične kulturne dediščine pod naslednjimi evidenčnimi številkami:

* 328 – Ljubljana – Mestno jedro (naselbinska dediščina),
* 8791 – Ljubljana – Poljansko predmestje,
* 9668 – Ljubljana – Kasarna ob Roški (stavbna dediščina),
* 18790 – Ljubljana – Drevored ob Roški cesti in
* 9431 – Ljubljana – Gruberjev prekop (druga dediščina).

1. V fazi projektiranja je treba za vse posege v enote nepremične kulturne dediščine, navedene v prvem odstavku tega člena, pridobiti kulturnovarstvene pogoje in kulturnovarstveno mnenje.
2. Kasarna ob Roški cesti predstavlja pomemben in prepoznaven historični objekt, zato mora ohranjati dominanto vlogo v prostoru. Zelene površine ob Strupijevem nabrežju se maksimalno ohrani. Objekta SŠOF in ŠDL morata biti maksimalno oddaljena od Grubarjevega prekopa, ki predstavlja varovano kulturno dediščino (EŠD 9431). Nabrežje Grubarjevega prekopa mora ohranjati značaj javnega prostora, kot zelena površina, znotraj katere se ustvari peš povezava, ki se poveže na okoliške ulice, trge in zelene površine.
3. Zaradi varstva arheoloških ostalin je treba pristojnemu zavodu za varstvo kulturne dediščine omogočiti dostop do zemljišč, kjer se bodo izvajala zemeljska dela in omogočiti opravljanje strokovnega arheološkega konzervatorskega nadzora nad posegi. Lastnik zemljišča in/ali investitor in/ali odgovorni vodja mora o dinamiki gradbenih del pravočasno obvestiti pristojni zavod.
4. REŠITVE IN UKREPI ZA VARSTVO OKOLJA IN NARAVNIH VIROV TER OHRANJANJA NARAVE
5. člen

**(varstvo vode in podtalnice)**

1. Območje OPPN se ne nahaja na vodovarstvenem območju vodonosnika Ljubljanskega polja. Na severnem in osrednjem delu območja OPPN se nahajajo podzemne vode. Pri gradnji objektov je treba upoštevati določila občinskega prostorskega načrta, ki se nanašajo na področje podzemnih vodah.
2. Za območje OPPN je izdelano »Hidrološko poročilo za potrebe določitve možnosti ponikanja meteornih voda ob izdelavi OPPN ureditve na območju Roške ceste v Ljubljani«, št. proj.: 3017537, november 2022, izdelal IRGO d. o. o. Ljubljana. V fazi projektiranja načrtovanih ureditev je treba izvesti geološko geomehanske raziskave terena, ki bodo natančno določile pogoje izvedbe posegov, temeljenja stavb ter določile morebitne dodatne ukrepe. Zagotoviti je treba tudi nadzor geologa/geomehanika.
3. Južno od območja poteka Grubarjev prekop. Na vodno in priobalno zemljišče je prepovedano odlagati in pretovarjati nevarne snovi v trdni, tekoči ali plinasti obliki, odlagati ali pretovarjati odkopane ali odpadne materiale ali druge podobne snovi, in odlaganje odpadkov.
4. Pri odvodnjavanju čiste padavinske vode v strugo Grubarjevega prekopa je treba zagotoviti, da bo:

* število izpustov v vodotok čim manjše,
* izpustna glava iztoka kanala padavinskih voda v strugo vodotoka oblikovana pod naklonom brežine, ki ne sme segati v svetli profil vodotoka,
* po potrebi izpustna glava opremljena s povratno zaklopko in
* na območju iztoka mora biti struga oziroma brežina vodotoka ustrezno zavarovana pred vodno erozijo, kar mora biti v projektni dokumentaciji tekstualno in grafično ustrezno obdelano in prikazano.

1. Če ponikanje meteornih voda ni možno, kar je treba računsko dokazati, se čiste padavinske vode speljejo v Grubarjev prekop. Pri tem je treba ovrednotiti vpliv padavinskih voda na pretočno sposobnost vodotoka ter predvideti zadrževanje padavinskih voda pred iztokom.
2. Če se pri izkopih ugotovi pojav viseče podtalnice, je treba načrtovati gradnjo tako, da ne bo prišlo do vpliva na sosednje objekte ali površine.
3. V času gradnje je nujno predvideti vse potrebne varnostne ukrepe in tako organizacijo na gradbiščih, da bo preprečeno onesnaževanje voda, ki bi nastalo zaradi transporta, skladiščenja ali uporabe tekočih goriv ali drugih nevarnih snovi. Prepovedano je izlivanje nevarnih kemikalij ali tekočih nevarnih odpadkov v tla, vode ali kanalizacijo.
4. Podzemne garaže se uredijo v obliki zadrževalnega sistema (lovilna skleda) brez odtokov, neprepustnega za vodo, odpornega na vse snovi, ki se v njem lahko nahajajo ter dovolj velikega, da zajamejo vso morebiti razlito ali razsuto količino nevarnih snovi oz. tekočin.
5. člen

**(varstvo tal)**

Pri gradnji je treba uporabljati materiale, za katere obstajajo dokazila o neškodljivosti za okolje.

1. člen

**(varstvo zraka)**

1. Obremenitev zraka ne sme presegati dovoljenih emisijskih in imisijskih koncentracij, v skladu z določili oziroma z veljavnimi predpisi, ki urejajo varstvo zraka.
2. Prezračevanje vseh delov stavb je treba izvesti naravno ali prisilno. Zajem zraka za prisilno prezračevanje mora biti predviden stran od obodnih cest.
3. Izpuste zraka iz objektov in izpuste iz dimnovodnih naprav je treba namestiti na strehe objektov. Dimnovodne naprave morajo zagotavljati varno, zanesljivo in trajno delovanje kurišča in ne smejo presegati dovoljenih vrednosti emisij določenih v veljavnem predpisu.
4. Odpadni zrak iz podzemnih etaž je treba odvajati stran od otroških in športnih igrišč ter stanovanj. Vsi izpusti snovi v zrak (ogrevanje, prezračevanje) morajo biti opremljeni z ustreznimi filtri v skladu z zakonskimi zahtevami.
5. V času odstranitve objektov in gradnje je treba preprečevati nekontrolirano prašenje.
6. člen

**(varstvo pred hrupom)**

1. Prostorske enote PL-111, PL-112, PL-126 in PL-132 so v skladu z OPN MOL ID opredeljene kot območje III. stopnje varstva pred hrupom. Prostorski enoti PL-94 in PL-113 sta v skladu z OPN MOL ID opredeljeni kot območje IV. stopnje varstva pred hrupom.
2. Dovoljena mejna raven hrupa:

* III. stopnja varstva pred hrupom: Lnoč = 50 (dBA), Ldnv = 60 (dBA),
* IV. stopnja varstva pred hrupom: Lnoč = 65 (dBA), Ldnv = 75 (dBA).

1. Za stavbe ob Roški cesti, ki se nahajajo v območju prekomerne obremenitve s hrupom, je treba zagotoviti ustrezno zvočno izoliranost zunanjih fasadnih elementov.
2. Pred začetkom urejanja območja OPPN je treba izdelati načrt izvajanja del, ki mora biti pripravljen tako, da je ob njegovem izvajanju začasna obremenitev s hrupom na dovoljeni ravni.
3. Za vire hrupa je treba v času intenzivnih gradbenih del izvajati meritve in obratovalni monitoring hrupa. V primeru, da bi meritve pokazale preseganje dovoljenih ravni hrupa, je treba zagotoviti ustrezne dodatne zaščitne ukrepe.
4. člen

**(osončenje)**

1. Stavbam na območju OPPN in obstoječim stavbam na zemljiščih, ki mejijo na območje OPPN, je treba v naslednjih prostorih: dnevna soba, bivalni prostor s kuhinjo, bivalna kuhinja, otroška soba zagotoviti naravno osončenje v času od sončnega vzhoda do sončnega zahoda:

* dne 21. decembra – najmanj 1 uro ter
* dne 21. marca in dne 21. septembra – najmanj 3 ure.

1. Če so pogoji naravnega osončenja v obstoječih stavbah v prostorih iz prejšnjega odstavka manjši od pogojev, določenih v prejšnjem odstavku, se zaradi gradnje novih objektov ne smejo poslabšati.
2. Ustreznost osončenja je treba preveriti in dokazati v projektni dokumentaciji za pridobitev gradbenega dovoljenja.
3. člen

**(odstranjevanje odpadkov)**

1. Ravnanje s komunalnimi odpadki, urejenost zbirnih in prevzemnih mest ter dostop komunalnim vozilom morajo biti urejeni skladno z veljavno zakonodajo s področja ravnanja z odpadki.
2. Uporabnik (izvirni povzročitelj odpadkov iz gospodinjstva in/ali iz dejavnosti) se mora obvezno vključiti v sistem zbiranja odpadkov.
3. Uporabnik je dolžan prepuščati:

* mešane komunalne odpadke v zabojnike za mešane komunalne odpadke na zbirnem mestu,
* embalažo, papir, steklo (v nadaljevanju: ločene frakcije) v zabojnike za ločene frakcije na zbirnem mestu, v zbiralnice ločenih frakcij, v zbirne centre ali v mini zbirne centre,
* biološke odpadke v zabojnike za biološke odpadke na zbirnem mestu, razen če jih sam kompostira,
* kosovne odpadke na prevzemno mesto ob določenem času po predhodnem naročilu,
* nevarne frakcije v zbirne centre ali v premične zbiralnice nevarnih frakcij.

1. Število in velikost zabojnikov za komunalne odpadke (mešani komunalni odpadki, biološki odpadki, embalaža, papir) se določi skladno z normativi upravljavca ravnanja z odpadki.
2. Zbirno mesto je stalno mesto, ki mora biti na zasebni površini in je namenjeno za postavitev zabojnikov za mešane komunalne odpadke, biološke odpadke in ločene frakcije.
3. Pri načrtovanju velikosti prostora zbirnega mesta za vse uporabnike je treba upoštevati najmanj minimalni volumen zabojnika za posamezno vrsto odpadka, pomnožen s faktorjem 3,0.
4. Prostor zbirnega mesta mora biti tako velik, da omogoča premikanje zabojnikov, prost dostop do zabojnikov in prost premik zabojnikov na prevzemno mesto oziroma na mesto praznjenja. Zabojniki na zbirnem mestu morajo biti zavarovani pred vremenskimi vplivi tako, da zaradi njih ne pride do onesnaženja okolice in poškodovanja zabojnikov.
5. Prevzemno mesto komunalnih odpadkov se praviloma nahaja na najbližji možni javni površini in je namenjeno prevzemu mešanih komunalnih odpadkov, bioloških odpadkov in ločenih frakcij ter ne sme ovirati ali ogrožati rabe teh površin. Prevzemno mesto mora biti določeno tako, da izvajalcu javne službe omogoča prevzem in odvoz komunalnih odpadkov. Prevzemno mesto je lahko oddaljeno od roba zemljišča ali objekta uporabnika največ 150 metrov. Prevzemno mesto komunalnih odpadkov je tudi lokacija za odvoz kosovnih odpadkov. Prevzemno mesto za kosovne odpadke je praviloma na zasebni površini, ki meji na javno površino, lahko pa je tudi na javni površini, ki omogoča izvajalcu javne službe prevzem in odvoz.
6. Zbirno mesto in prevzemno mesto sta lahko na isti lokaciji. To mesto je stalno mesto, ki mora biti na zasebni površini, ki meji z javno površino, in mora biti dostopno vozilom za praznjenje zabojnikov ter je namenjeno za postavitev zabojnikov za mešane komunalne odpadke, biološke odpadke, ločene frakcije in kosovne odpadke ter njihovemu prevzemu.
7. Do prevzemnega mesta mora biti zagotovljen dostop smetarskim vozilom dolžine 9,8 metra, širine 3 metre in višine 4 metre. Če je dostopna pot ravna, mora biti široka najmanj 3,5 metra, svetla višina mora znašati najmanj 4 metre, dostopna pot z ovinkom pa mora biti široka najmanj 4 metre.
8. Investitorji oziroma izvajalci del na gradbišču so po odloku tretirani kot uporabniki, kar pomeni, da izvajalec javne službe za potrebe delovanja gradbišča preskrbi zadostno število zabojnikov za zbiranje komunalnih odpadkov. Investitor oziroma izvajalec del na gradbišču mora izvajalcu javne službe pred pričetkom gradnje sporočiti podatke o številu zaposlenih.
9. Pred uporabo objektov naj se zagotovi celovito ravnanje s posameznimi vrstami odpadkov, tako odpadkov, ki so predmet zbiranja znotraj obvezne gospodarske javne službe, kot odpadkov, ki nastajajo znotraj posameznih dejavnosti.
10. V severnem delu območja OPPN (ob avtobusnem postajališču) se uredi večji zbiralnik za odpadke.
11. Pri stavbi ALUO se uredi prostor za najmanj tri 7-kubične zabojnike za odpadke (t. i. multibene).
12. člen

**(varstvo pred elektromagnetnim sevanjem)**

Vir elektromagnetnega sevanja lahko predstavlja predvidena TP Roška nadomestna in TP Oval, iz katerih je predvideno napajanje novih stavb. Oddaljenost le-teh od najbližjega stanovanjskega območja je zadostna, zato je preprečena prekomerna obremenitev okolja zaradi elektromagnetnega sevanja. Prav tako predvidena elektro kabelska trasa in predvideni 20kV kablovodi, ne predvidevajo sprememb električnih parametrov in s tem tudi obremenitve na okolje in prostor. Kabelska trasa bo potekala dovolj daleč od stanovanjskih in poslovnih objektov, kar je zadostno zagotovilo, da vpliv elektromagnetnega sevanja in električne poljske jakosti na okolje in prostor, ne bo presegalo predpisanih mej v pravilnikih in uredbah.

1. člen

**(svetlobno onesnaževanje)**

1. Osvetljevanje objektov in odprtih površin mora biti v skladu s predpisi o mejnih vrednostih svetlobnega onesnaževanja okolja.
2. Uporabijo se le svetilke, katerih delež svetlobnega toka, ki seva navzgor, je enak 0 %. Upošteva se določene mejne vrednosti na oknih najbližjih objektov z varovanimi prostori, skladno z uredbo, ki ureja mejne vrednosti svetlobnega onesnaževanja okolja.
3. člen

**(ohranjanje narave)**

1. Območje Grubarjevega prekopa, ki v južnem delu meji na območje OPPN, je opredeljeno kot območje Nature 2000 (Ljubljanica – Gradaščica – Mali Graben) pod ident. št. SI3000291 ter ekološko pomembno območje (Ljubljanica – Gradaščica – Mali Graben) pod ident. št. 94100.
2. V fazi projektiranja je treba za vse posege, ki bodo tangirali enoti naravne dediščine, navedeni v prvem odstavku tega člena, pridobiti naravovarstvene pogoje in naravovarstveno soglasje.
3. REŠITVE IN UKREPI ZA OBRAMBO TER VARSTVO PRED NARAVNIMI IN DRUGIMI NESREČAMI, VKLJUČNO Z VARSTVOM PRED POŽAROM
4. člen

**(ukrepi za obrambo in varstvo pred naravnimi in drugimi nesrečami)**

1. Pri gradnji načrtovanih objektov se upošteva zakonodajo s področja obrambe in zaščite.
2. Območje javnega parka v severozahodnem delu območja OPPN ter obstoječa igrišča vzhodno od stavbe SEŠ so namenjana izključni rabi prostora z območjem za izvajanje raznih aktivnosti zaščite in reševanja in pomoči ob naravnih in drugih nesrečah. Ti dve površini morata ostati prosto dostopni za rabo za zaščito in reševanje in pomoč.
3. člen

**(potresna varnost in zaklanjanje)**

1. Gradnja objektov mora biti potresno odporna. Pri načrtovanju se upošteva veljavna zakonodaja s področja mehanske odpornosti in stabilnosti objektov, v skladu z evropskim standardom za potresno odporno gradnjo.
2. V skladu s karto projektnega pospeška tal je na območju določen projektni pospešek tal 0,275 (g) s povratno dobo 475 let.
3. Ureditev zaklonišča je obvezna v objektih, ki so določeni z zakonom o varstvu pred naravnimi in drugimi nesrečami. V vseh ostalih novih objektih pa mora biti prva stropna konstrukcija grajena tako, da zdrži rušenje objekta nanjo.
4. člen

**(ukrepi za varstvo pred požarom)**

1. Pri graditvi objektov na območju OPPN je treba izpolniti vse zahteve za varnost pred požarom, določene s predpisi o graditvi objektov in drugimi predpisi. V fazi izdelave projektne dokumentacije je treba za stavbe, če to zahtevajo požarni predpisi, izdelati študijo požarne varnosti. Za objekte za katere je treba izdelati študijo požarne varnosti je treba pridobiti mnenje Gasilske brigade Ljubljana.
2. Za zaščito pred požarom je treba zagotoviti:

* pogoje za varen umik ljudi, živali in premoženja,
* prometne in delovne površine za intervencijska vozila,
* vire za zadostno oskrbo z vodo za gašenje.

1. Preprečitev širjenja požara na sosednje stavbe se zagotovi tako, da se upošteva ustrezne odmike od parcelnih mej in odmike med stavbami, ali pa se zagotovijo ustrezne protipožarne ločitve.
2. Požarna zaščita obstoječih in načrtovanih stavb se zagotovi z zunanjim in notranjim hidrantnim omrežjem, ustreznim številom hidrantov ter ostalimi tehničnimi ukrepi, skladno z veljavnimi predpisi. Preveriti je treba pretok vode na stiku javnega hidrantnega omrežja in hidrantov na parceli in jih ustrezno načrtovati v fazi izdelave projektne dokumentacije.
3. V projektni dokumentaciji je treba za stavbe, ki so v območju OPPN, predvideti način varnega umika na bližnje evakuacijske površine.
4. Dostop za gasilska vozila se zagotovi po intervencijskih poteh, ki potekajo po javnih prometnicah in deloma po peš površinah. Intervencijske poti morajo biti minimalne širine 3,0 m in utrjene na ustrezen osni pritisk. Radiji krivin morajo omogočati nemoten promet intervencijskih vozil. V območju intervencijskih poti ne sme biti grajenih ali drugih nepremičnih ovir. Intervencijske poti morajo biti projektirane skladno z veljavnimi standardi.
5. Postavitvene površine za intervencijska vozila so načrtovane: zahodno od stavbe ALUO, med stavbo ALUO in ŠDL na vozišču podaljška Kapusove ulice, vzhodno od stavbe SŠOF na vozišču podaljška Kapusove ulice, jugovzhodno od stavbe ŠDL tik ob igrišču, južno od stavbe SŠOF ob Strupijevem nabrežju ter južno od stavbe »Oval« tik ob Roški cesti.
6. Ureditve v zvezi z varstvom pred požarom so določene v grafičnem načrtu št. B4.6 »Prikaz ureditev, potrebnih za obrambo ter varstvo pred naravnimi in drugimi nesrečami, vključno z varstvom pred požarom«.
7. POGOJI GLEDE PRIKLJUČEVANJA OBJEKTOV NA GOSPODARSKO JAVNO INFRASTRUKTURO IN GRAJENO JAVNO DOBRO
8. člen

**(pogoji za prometno urejanje)**

1. Prometno omrežje na območju OPPN je treba načrtovati celostno, s kakovostnim zagotavljanjem dostopnosti in trajnostne mobilnosti.
2. Grajeno javno dobro in druge površine v javni rabi se uredijo tako, da je zagotovljena univerzalna uporaba in dostopnost za vse.
3. Na območju OPPN ni predvidenih novih postaj javnega potniškega prometa. V severnem delu se uredi avtobusno postajališče za potrebe izobraževalnih ustanov.
4. Vse prometne površine in vozne intervencijske površine morajo biti ustrezno utrjene.
5. Najmanjši notranji radij robnika javne poti, ki je hkrati intervencijska pot je 6,0 m, na uvozih pa 3,0 m.
6. Uvoze v podzemne etaže je treba na prehodih za pešce in kolesarje dvigniti na nivo hodnika za pešce.
7. Utrjene površine za pešce, glavni dostopi do stavb, primarne peš in kolesarske površine, parkirni prostori in druge površine morajo biti urejeni tako, da so zagotovljeni neoviran dostop, vstop in uporaba stavb za funkcionalno ovirane ljudi. Stavbe morajo biti grajene brez ovir v skladu z zakonodajo s tega področja.
8. Prometne ureditve so določene v grafičnem načrtu št. B4.5 »Potek omrežij in priključevanje objektov na gospodarsko javno infrastrukturo in grajeno javno dobro«.
9. člen

**(ureditev cest in priključevanje na javne ceste)**

1. Za prometno napajanje območja OPPN se zgradi nova osrednja dostopna cesta v podaljšku Kapusove ulice v smeri proti jugu oz. do Strupijevega nabrežja. Cesta se izvede širine 6 m in se jo uredi kot tlakovano površino v kombinaciji z zelenjem. Cesto se nameni mešanemu prometu, kjer se motorna vozila podrejajo pešcu. Zaradi kontroliranega dostopa se cesta omeji z zapornico oz. potopnim stebrom.
2. Iz osrednje dostopne ceste se uredi uvoz/izvoz v kletno etažo, ki se jo nameni predvsem parkiranju in ureditvi pomožnih prostorov. V delu od dostopa v kletno etažo do Strupijevega nabrežja se vzdolž osrednje dostopne ceste uredijo nivojska parkirišča namenjena predvsem gibalno oviranim osebam.
3. Obstoječ dostop iz Kapusove ulice v garažno hišo stanovanjske soseske Poljane se ohranja.
4. V severnem delu območja OPPN se iz Kapusove ulice uredi nova cestna povezava proti Mesarski ulici. Cestna povezava se izvede širine 5,50 m vzdolž katere se uredi vzdolžno parkiranje in avtobusno postajališče za potrebe izobraževalnih ustanov. Izvede se tudi zbiralnik za odpadke.
5. Mesarska ulica, ki je v osnovi namenjena kot požarna pot stanovanjske soseske Poljane, se rekonstruira na širino 5,0 m in se jo izvede vse do Strupijevega nabrežja. Dostopi v kletno etažo večstanovanjske stavbe, ki stoji vzhodno od Mesarske ulice, se ohranijo oz. navežejo na rekonstruirano cesto.
6. Cestni priključek iz Roške ceste v kletno etažo objekta Elipsa se ohrani.
7. člen

**(mirujoči promet)**

1. Območje OPPN se nahaja v parkirni coni 2.
2. Za območje OPPN je bil izdelan Mobilnostni načrt za območje med Poljansko in Roško cesto ter Strupijevim nabrežjem, št. proj. 8627, izdelal LUZ d. d., Ljubljana v januarju 2020. Mobilnostni načrt natančno določa minimalno število parkirnih mest za osebna vozila, kolesa in ostala enosledna vozila in ga je treba upoštevati pri nadaljnjem projektiranju.
3. Na nivoju terena se vzdolž osrednje dostopne ceste uredi manjše število parkirnih mest namenjenih predvsem gibalno oviranim osebam. Vsa ostala parkirišča se uredijo v kletnih etažah stavb ALUO, ŠDG in SŠOF. Skupna uvozno/izvozna klančina v garažno hišo se izvede vzdolž stavbe ALUO v prostorski enoti PE1. Iz klančine se uredi dostop do garažne hiše, ki se uredi pod posamezno stavbo (ALUO, SŠOF in ŠDL).
4. Pri dimenzioniranju parkirnih površin je treba v skladu z mobilnostnim načrtom zagotoviti ustrezno število parkirnih mest za osebna vozila, kolesa in ostala enosledna vozila ter avtobuse kot sledi:
5. za stavbo ALUO

|  |  |  |
| --- | --- | --- |
| osebna vozila | PM za zaposlene | 0,55 x N skupno število zaposlenih na ALUO |
| PM za obiskovalce | dodatnih 20 % od števila PM za zaposlene |
| PM za gibalno ovirane osebe (zaposleni) | najmanj 5 % od števila PM za zaposlene |
| PM za gibalno ovirane osebe (obiskovalci) | najmanj 5 % od števila PM za obiskovalce |

|  |  |  |
| --- | --- | --- |
| enosledna vozila | PM za zaposlene | dodatnih 20 % od skupnega števila PM za osebna vozila za zaposlene |
| PM za obiskovalce | dodatnih 20 % od skupnega števila PM za osebna vozila za obiskovalce |

|  |  |  |
| --- | --- | --- |
| kolesa | PM za študente | 1 PM/5 študentov |

1. za stavbo SEŠ in SŠOF:

|  |  |  |
| --- | --- | --- |
| osebna vozila | PM za zaposlene | 0,55 x N skupno število zaposlenih na SEŠ in SŠOF |
| PM za obiskovalce | dodatnih 20 % od števila PM za zaposlene |
| PM za gibalno ovirane osebe (zaposleni) | najmanj 5 % od števila PM za zaposlene |
| PM za gibalno ovirane osebe (obiskovalci) | najmanj 5 % od števila PM za obiskovalce |

|  |  |  |
| --- | --- | --- |
| enosledna vozila | PM za zaposlene | dodatnih 20 % od skupnega števila PM za osebna vozila za zaposlene |
| PM za obiskovalce | dodatnih 20 % od skupnega števila PM za osebna vozila za obiskovalce |

|  |  |  |
| --- | --- | --- |
| kolesa | PM za študente | 1 PM/6 dijakov |
| PM za zaposlene | 1 PM/4 zaposlene |
| PM za obiskovalce | dodatnih 25 % od števila kolesarskih PM za zaposlene |

|  |  |  |
| --- | --- | --- |
| ostalo | PM za avtobuse | ustrezne površine za začasno ustavljanje najmanj dveh šolskih avtobusov (uredi se avtobusno postajališče v severnem delu območja OPPN) |

1. za stavbo ŠDL

|  |  |  |
| --- | --- | --- |
| osebna vozila | PM za stanovalce in zaposlene | 1 PM/4 bivalne enote (apartmaje) v ŠDL |
| PM za obiskovalce | 1 PM/20 bivalnih enot (apartmajev) v ŠD |
| PM za gibalno ovirane osebe (stanovalci, zaposleni) | najmanj 5 % od števila PM za stanovalce in zaposlene |
| PM za gibalno ovirane osebe (obiskovalci) | najmanj 5 % od števila PM za obiskovalce |

|  |  |  |
| --- | --- | --- |
| enosledna vozila | PM za stanovalce in zaposlene | dodatnih 20 % od skupnega števila PM za osebna vozila za stanovalce in zaposlene |
| PM za obiskovalce | dodatnih 20 % od skupnega števila PM za osebna vozila za obiskovalce |

|  |  |  |
| --- | --- | --- |
| kolesa | PM za stanovalce | 0,90 x (1 PM/1,11 postelje v ŠDL) |
| PM za zaposlene in obiskovalce | 0,10 x (1 PM/1,11 postelje v ŠDL) |

|  |  |  |
| --- | --- | --- |
| ostalo | PM za zaposlene | 1 PM/4 zaposlene |
| PM za obiskovalce | dodatnih 25 % od števila kolesarskih PM za zaposlene |

1. Pri določanju ustreznega števila parkirnih mest se upošteva tudi minimalno in maksimalno število parkirnih mest v skladu z mobilnostnim načrtom.
2. Določeno število parkirnih mest za motorna vozila naj bo opremljeno s polnilnicami za polnjenje električnih vozil. Ostala parkirna mesta za motorna vozila pa naj bodo zasnovana tako, da omogočajo naknadno vgradnjo polnilnic brez večjih gradbenih posegov.
3. Na območju OPPN se lahko uredi tudi vsa potrebna spremljajoča infrastruktura, s katero se poveča privlačnost kolesarjenja oziroma uporabe drugih enoslednih vozil. Med tovrstne spremljajoče infrastrukturne ukrepe sodijo predvsem:

* ureditev varovanih in pred zunanjimi vplivi zaščitenih kolesarnic oziroma nadstrešnic, kjer je omogočeno priklapljanje oziroma parkiranje koles in drugih enoslednih vozil,
* ureditev primernih dostopnih poti in drugih površin, ki se jih na območju obravnave nameni tovrstnim oblikam mobilnosti,
* ureditev ustreznih prostorov za preoblačenje oziroma garderob, z možnostjo tuširanja v posameznih objektih na območju urejanja,
* vzpostavitev sistema izposoje službenih koles, ki jih za opravljanje vsakodnevnih potovanj lahko koristijo zaposleni na posamezni ustanovi,
* sprememba namenske rabe dela parkirnih mest za osebna vozila, ki se jih lahko nameni vzpostavitvi sistemov, kot so skupna raba avtomobila (»carsharing«), deljenje avtomobila (»carpooling«) in podobno.

1. Pred začetkom obratovanja kompleksa se izdela akcijski načrt za celotno območje urejanja, ali ločeno za posamezno dejavnost na območju urejanja (pri čemer pa morajo posamezni akcijski načrti učinkovati enovito za celotno območje). Akcijski načrt mora vsebovati načine izvajanja posameznih ukrepov, ki jih predlaga mobilnostni načrt z namenom zagotavljanja ustreznih prometnih razmer na območju urejanja. Akcijski načrt mora vsebovati:

* predstavitev vseh posameznih ukrepov (tako v fazi načrtovanja kot v fazi delovanja),
* način izvajanja ukrepov,
* časovnico izvajanja ukrepov,
* odgovornost za izvajanje ukrepov,
* nadzor nad izvajanjem ukrepov,
* način upravljanja mobilnostnega načrta.

1. člen

**(kolesarski in peš promet)**

1. Kolesarske steze potekajo vzdolž Roške ceste in Kapusove ulice. Celotno območje OPPN je prosto prehodno za kolesarski in peš promet.
2. Na območju OPPN se uredi več mest za kolesa in ostala enosledna vozila, in sicer južno od vhodnega objekta v garažno hišo stanovanjske soseske Poljane, vzdolž Roške ceste v sklopu vstopnega trga v stavbo ALUO, ob vhodu v stavbo in v atriju stavbe ŠDL ter ob zunanjih športnih površinah stavbe SŠOF in SEŠ. Mesta za kolesa in ostala enosledna vozila se uredijo kot nadstrešnice z možnostjo zaklepanja vozil. Mesta za kolesa in ostala enosledna vozila se lahko uredijo tudi v sklopu kletne etaže.
3. Severno od stavbe ALUO se v sklopu parka uredijo peš povezave v smeri vzhod – zahod. Te poti povezujejo obstoječe pešpoti vzdolž Roške ceste z Mesarsko ulico. Pešpoti so s smeri Roške ceste omejene z zapornicami ali potopnim stebrom, da se prepreči avtomobilski promet. Dovoli se le promet za dostavna in intervencijska vozila.
4. Osrednja dostopna cesta s Kapusove ulice se nameni mešanemu prometu, kjer se motorna vozila podrejajo pešcu.
5. Vzdolž Grubarjevega prekopa se uredi Strupijevo nabrežje, ki se ga uredi kot peš površino. V zahodnem delu se ureditev zaključi na peš površini ob Roški cesti, v vzhodnem delu, pa se poveže s požarno potjo Mesarske ulice, ki poteka južno od stanovanjske soseske Poljane.
6. Glavni dostopi do objektov morajo biti urejeni tako, da so uporabni za funkcionalno ovirane osebe.
7. člen

**(dostava in odvoz odpadkov)**

1. Glavni dostop za dostavna in komunalna vozila je s Kapusove ulice preko osrednje dostopne ceste. Dostava je možna tudi direktno iz smeri Roške ceste. Komunalna vozila ustavljajo na vozišču. Vozne poti ter prostor za obračanje in ustavljanje komunalnih vozil morajo biti urejeni v skladu s predpisi o zbiranju in prevozu komunalnih odpadkov.
2. Parkiranje in ustavljanje za dostavna in servisna vozila za obratovanje in servisiranje objektov in dejavnosti znotraj območja OPPN je treba urediti v sklopu parkirišč na terenu ali v kletnih etažah.
3. člen

**(intervencijske poti)**

Dovoz intervencijskih vozil je določen po Roški cesti, osrednji dostopni cesti, po notranji pešpoteh, Mesarski ulici in Strupijevem nabrežju. Intervencijska vozila obračajo na križiščih teh poti.

1. člen

**(varstvo železniškega prometa)**

1. Jugozahodni del območja OPPN (območje Elipse) se nahaja v varovalnem progovnem pasu regionalne železniške proge št. 80 d. m. – Metlika - Ljubljana. Železniška proga poteka južno od Grubarjevega prekopa.
2. Vsi posegi (gradnja, zasaditev ipd.), ki se bodo izvajali v varovalnem progovnem pasu morajo biti usklajeni z veljavno zakonodajo, predpisi in standardi s področja železniškega prometa ter tehničnimi zahtevami in pogoji za projektiranje in gradnjo nivojskih prehodov ter spodnjega in zgornjega ustroja železniških prog. Za vse te posege je treba pridobiti projektne pogoje in mnenje k projektni dokumentaciji s strani upravljavca javne železniške infrastrukture v progovnem in varovalnem progovnem pasu železniške proge. V fazi projektiranja je treba upoštevati in vrisati trase SVTK kablov in naprav ter posege projektno obdelati.
3. V varovalni progovni pas regionalne železniške proge naj se ne umeščajo objekti in dejavnosti za katere bi bil vpliv železnice lahko moteč in kjer bi bila potrebna dodatna zaščita pred hrupom in vibracijami. Investitorji takšnih gradenj morajo zagotoviti vse ukrepe za blaženje vibracij, hrupa in ostalih ukrepov do mere natančnosti kot jo potrebujejo za sobivanje z lokacijo poteka obstoječe in morebitne bodoče železniške proge.
4. člen

**(splošni pogoji za urejanje komunalne, energetske in elektronsko komunikacijske infrastrukture)**

1. Na območju OPPN so dopustne novogradnje, odstranitve, rekonstrukcije in vzdrževanje GJI in grajenega javnega dobra, pri čemer se upošteva funkcionalno zasnovo območja OPPN, predvidenih objektov v območju ter možnost njihovega razvoja.
2. Novi objekti znotraj območja OPPN morajo biti priključeni na obstoječe in/ali predvideno komunalno in energetsko infrastrukturno omrežje, in sicer kanalizacijsko, vodovodno, vročevodno in elektroenergetsko omrežje. Priključitev na plinovodno omrežje se izvede v skladu s potrebami posameznega objekta. Priključitev se izvede po pogojih posameznih upravljavcev komunalnih vodov.
3. Načrtovanje in posegi v varovalne pasove posameznih infrastrukturnih omrežij ter gradnja nove GJI se izvaja skladno z veljavnimi predpisi s področja gradnje, obratovanja in vzdrževanja posameznih omrežij, pod tehničnimi pogoji upravljavcev posameznih omrežij, podanimi z mnenji k OPPN in s pridobitvijo njihovega mnenja v fazi izdelave projektne dokumentacije. Gradnja se izvaja pod njihovim nadzorom. V območju varovalnih pasov GJI je brez mnenja upravljavca prepovedano postavljati vse vrste objektov ter saditi drevesa, dodajati ali odvzemati zemljino, kar bi imelo za posledico zviševanja ali zniževanja globine infrastrukturnega voda od predpisane ter deponirati gradbeni ali drugi material ter postavljati začasne objekte. Trase komunalnih, energetskih in telekomunikacijskih vodov, objektov in naprav morajo biti medsebojno usklajene z upoštevanjem zadostnih medsebojnih odmikov in odmikov do ostalih naravnih ali grajenih struktur.
4. Praviloma morajo vsi sekundarni in primarni vodi potekati po javnih (prometnih in intervencijskih) površinah oziroma površinah v javni rabi tako, da je omogočeno vzdrževanje infrastrukturnih objektov in naprav. V primeru, ko potek GJI ni možen v javnih površinah, mora lastnik prizadetega zemljišča omogočiti izvedbo in vzdrževanje javnih komunalnih vodov na njegovem zemljišču, upravljavec posameznega komunalnega voda pa mora za to od lastnika pridobiti služnost.
5. V primeru, da izvajalec del pri izvajanju del opazi neznano komunalno, energetsko ali telekomunikacijsko infrastrukturo, mora takoj ustaviti dela ter o tem obvestiti upravljavce posameznih infrastrukturnih vodov.
6. Na mestih, kjer se povozne in intervencijske površine križajo z infrastrukturnimi vodi in v primeru izvajanja del v varovalnih pasovi GJI, se le-te ustrezno zaščiti.
7. Vsa obstoječa in načrtovana gospodarska javna infrastruktura je razvidna v grafičnem načrtu št. B4.5 »Potek omrežij in priključevanje objektov na gospodarsko javno infrastrukturo in grajeno javno dobro«.
8. člen

**(vodovod)**

1. Območje je z vodo oskrbovano pretežno iz vodarne Kleče. Po vzhodni strani Roške cest poteka primarni vodovod TE DN 500 in sekundarni vodovod PE d 110, v Poljanski cesti poteka primarni vodovod JE DN 500, po južni strani Roške kasarne poteka vodovod NL DN 100, v Kapusovi ulici in okoli stanovanjske soseske Mesarska pa potekajo vodovodi NL DN 100.
2. Za območje OPPN je izdelana projektna naloga št. 2907V, 3511K, avgust 2022 (izdelal: JP VOKA SNAGA, d. o. o.), ki jo je potrebno upoštevati na nadaljnjih fazah načrtovanja in projektiranja.
3. Načrtovane stavbe na območju OPPN se priključijo na obstoječe javno vodovodno omrežje, ki bo omogočilo ustrezno oskrbo s pitno in sanitarno vodo. Preko sektorskega zasuna se iz obstoječega vodovoda PE d 110 v Roški cesti, severno od obstoječega objekta SEŠ, izvede nov vodovod NL DN 100 v skupni dolžini ca. 105 m. Potekal bo v koridorju med kletnimi prostori vseh treh predvidenih objektov (ALUO, SŠOF in ŠDL), nadzemno pa je to dostopna pot do vsakega od njih. Na vzhodu bo vodovod, pred začetkom kletne etaže pod objektom ŠDL, zaključen s končnim hidrantom za zagotavljanje požarne varnosti območja.
4. Iz predvidenega vodovoda NL DN 100 se izvedejo trije hišni vodovodni priključki do posamezne stavbe (ALUO, SŠOF in ŠDL). Hišni vodovodni priključki morajo biti ustrezno dimenzionirani glede na predvideno porabo vode. Pri projektiranju vodovodnih priključkov je potrebno upoštevati veljavne predpise upravljavcev vodovodnega omrežja.
5. Za zagotavljanje požarne varnosti območja, se iz novega javnega vodovoda NL DN 100, izvede nov hidrant, ki skupaj z obstoječim hidrantom zagotavlja pretok 10 l/s za čas trajanja dveh ur, kar ustreza veljavnim predpisom s področja urejanja hidrantnega omrežja za gašenje požarov.
6. Za zagotovitev vseh tehničnih in hidravličnih parametrov, se za gradnjo vodovoda uporabijo cevi iz nodularne litine - NL, po standardu EN 545:2010, C40, premera DN 100. Pri montaži vodovoda je treba upoštevati tehnične normative proizvajalca in tehnična navodila upravljavca vodovodnega omrežja.
7. Splošne zahteve upravljavca vodovodnega omrežja so:

* na zemljišču, v katerem bo potekal predvideni javni vodovod, je treba pridobiti služnostno pravico za stalni dostop upravljavca do vodovodnega omrežja,
* na trasi vodovodov ter v neposredni bližini ne smejo biti zasajena drevesa (min. odmik 2 m) in drugo grmičevje (min. odmik 1 m) ter druge stvari, ki bi onemogočale nemoten dostop do javnega vodovoda,
* odmiki podzemnih temeljev in drugih podzemnih objektov od trase vodovodov ne smejo biti manjši od 1,5 m. V izjemnih primerih so lahko točkovni odmiki od podzemnih objektov manjši od 1,5 m, nikakor pa ne smejo biti manjši od 0,5 m,
* na mestih, kjer bo prišlo do zgostitve in prečkanj komunalnih vodov, je treba zagotoviti minimalne horizontalne in vertikalne odmike med komunalnimi vodi,
* nov vodovod je po potrebi treba opremiti z zasuni, zračniki, blatniki ter hidranti.

1. Pred priključitvijo načrtovanih stavb na javno vodovodno omrežje je treba pridobiti soglasje za priključitev in na podlagi ustrezne projektne dokumentacije pridobiti pozitivno mnenje upravljavca vodovodnega omrežja.
2. člen

**(kanalizacija)**

1. Na severnem delu Kapusove ulice, v smeri Poljanske ulice, poteka javna kanalizacija za odvod komunalne in padavinske odpadne vode GRP DN 400. Na vzhodnem robu območja OPPN poteka padavinski kanal GRP DN 250, ki se izliva v Grubarjev prekop. Vzdolž južnega roba območja OPPN, ob Grubarjevem prekopu, poteka zbiralnik B1 B DN 800. V Roški cesti poteka kanal B DN 400, ki se proti jugu nadaljuje kot kanal OP 700/1050 oziroma zbiralnik B1. Roško cesto na jugozahodnem delu območja prečka tudi kanal B 400. Na jugozahodnem delu obravnavanega območja OPPN potekajo padavinski kanali B 250-400, ki se priključijo na zbiralnik B1.
2. Obstoječ objekt SEŠ je priključen na javni kanal – odcep na kanalu B1 ob Grubarjevem prekopu. Za objekt SEŠ je možna tudi izvedba priključka na kanal v Roški cesti. Obstoječ objekt Elipsa je priključen na kanal B1.
3. Za območje OPPN je izdelana projektna naloga št. 2907V, 3511K, avgust 2022 (izdelal: JP VOKA SNAGA, d. o. o.), ki jo je treba upoštevati v nadaljnjih fazah načrtovanja in projektiranja.
4. Vse načrtovane stavbe (ALUO, SŠOF in ŠDL) se priključijo na javno kanalizacijsko omrežje preko hišnih priključkov. Objekt ALUO se priključi na javno kanalizacijo GRP DN 400, ki poteka v Kapusovi ulici. Na kanalu GRP DN 400 sta že izvedena dva kanalizacijska priključka v smeri proti jugu. V kolikor se pridobi soglasje lastnika priključka, je možna priključitev tudi na enega od teh priključkov (po potrebi se priključek poveča in poglobi). Objekt SŠOF, in lahko tudi ALUO, se priključita na javni kanal B DN 400 v Roški cesti, kjer se izvede kanalizacijski priključek z revizijskim jaškom za parcelno mejo, vzporedno s predvidenim javnim vodovodom. Nanj se priključi tudi podzemni objekt telovadnice SŠOF. Objekt ŠDL se priključi na javno kanalizacijo GRP DN 250, ki poteka v Strupijevem nabrežju, ali pa na javni kanal GRP DN 400, ki poteka v Kapusovi ulici.
5. Za preveritev možnosti ponikanja je bila izdelana strokovne podlaga »Hidrološko poročilo za potrebe določitve možnosti ponikanja meteornih voda ob izdelavi OPPN ureditve na območju Roške ceste v Ljubljani«, št. proj.: 3017537, november 2022, izdelal IRGO d. o. o. Ljubljana. Na podlagi strokovne podlage je ugotovljeno, da je ponikanje možno le v severnem delu območja, zato se čiste padavinske vode iz objekta ALUO in ŠDL spelje v lastne ponikovalnice, ki se jih uredi v sklopu zelenih površin, severno od obeh stavb. Čiste padavinske vode iz objekta SŠOF pa se speljejo v obstoječ zbiralnik B1 B DN 800, ki poteka vzdolž Strupijevega nabrežja.
6. Količine padavinske vode, ki se bo odvajala, je treba v čim večji možni meri zmanjšati z izvedbo ustreznih ukrepov (zelene strehe, travne plošče ipd.) in zagotoviti njeno ponovno uporabo (rezervoarji deževnice za potrebe sanitarne vode, zalivanje zelenih površin ipd.).
7. Razpršena odvodnja padavinskih voda je predvidena na zelenih, športnih in tlakovanih površinah.
8. Javno povozno površino predstavlja osredja cesta, ki povezuje Kapusovo ulico in Strupijevo nabrežje ter Mesarska ulica. Odvodnjavanje le-teh se uredi v javno mešano oziroma padavinsko kanalizacijo.
9. Potencialno onesnažene padavinske vode z javnih prometnih in ostalih manipulativnih površin je treba, če tako določa veljavna zakonodaja, pred izpustom ustrezno očistiti v lovilcu olj.
10. Pred ureditvijo brežin ob Grubarjevem prekopu je treba urediti tudi že načrtovan iztok padavinskega kanala B DN 400 iz smeri Streliške ulice v Grubarjev prekop – v sklopu načrtovanih razbremenitev kanalizacijskega sistema s čistimi padavinskimi vodami (3123K).
11. Vsa interna in javna kanalizacija za odvajanje odpadnih voda mora biti grajena vodotesno, kar izvajalec dokaže z ustreznimi testi.
12. Priključevanje objektov je možno z direktnim priključkom samo za odtoke iz etaž na oziroma nad terenom, odtoki iz kletnih etaž, pa so možni le preko črpališč.
13. Obstoječ iztok prečiščenih padavinskih voda v Grubarjev pretok (PN 3123K) se mora rekonstruirati. Izpust mora biti rekonstruiran tako, da bo izpustna glava oblikovana pod naklonom brežine vodotoka in ne bo segala v njegov svetli profil. Iztok mora biti opremljen s protipovratno zaklopko. Na območju iztoka mora biti struga in brežina vodotoka ustrezno zavarovana pred vodno erozijo. Stabilnost brežine se ne sme poslabšati.
14. Pred priključitvijo načrtovanih stavb na javno kanalizacijsko omrežje je treba pridobiti soglasje za priključitev in na podlagi ustrezne projektne dokumentacije pridobiti pozitivno mnenje upravljavca kanalizacijskega omrežja.
15. člen

**(vročevod)**

1. Nove stavbe na območju OPPN se za potrebe ogrevanja in priprave sanitarne tople vode priključijo na obstoječ sistem daljinskega ogrevanja (vročevodno omrežje). Obstoječe glavno vročevodno omrežje T1005, ki je izvedeno po Kapusovi ulici v dimenziji DN 150, zadošča za priključitev in oskrbo novih stavb s toploto.
2. Na območju OPPN je izvedeno obstoječe vročevodno omrežje. Posegi v prostor se bodo izvajali v varovalnem pasu obstoječega priključnega vročevoda P224 DN 100, na katerega je priključen objekt SEŠ (Roška cesta 2). Priključni vročevod P224 je treba varovati oz. predvideti za prestavitev pod pogoji upravljavca toplovodnega omrežja.
3. V severnem delu območja OPPN je načrtovana sistemska povezava vročevodnega omrežja T1013 v dimenziji DN 150.
4. Za priključitev novih stavb na vročevodno omrežje je treba zgraditi nove priključne vročevode. Priključna vročevoda za objekt ALUO in ŠDL se navežeta na glavni vročevod T1005, priključni vročevod za objekt SŠOF se naveže na priključni vročevod obstoječe stavbe Elipsa. Rešitve se bodo prilagajale faznosti gradnje posamezne stavbe.
5. Vročevodno omrežje, toplotne postaje in notranje napeljave morajo biti izvedene v skladu s Sistemskimi obratovalnimi navodili za distribucijsko omrežje za oskrbo s toploto za geografsko območje Mestne občine Ljubljana in Tehničnim zahtevami za graditev vročevodnega omrežja in toplotnih postaj ter za priključitev stavb na vročevodni sistem.
6. člen

**(plinovod)**

1. Nove stavbe na območju OPPN se za potrebe kuhe in tehnologije lahko priključijo na obstoječe distribucijsko omrežje zemeljskega plina – nizkotlačno distribucijsko plinovodno omrežje z delovnim tlakom 100 mbar. Obstoječe glavno nizkotlačno plinovodno omrežje N14160, ki je izvedeno po zahodnem delu Roške ceste v dimenziji JE200/PE225, zadošča za priključitev in oskrbo novih stavb z zemeljskim plinom.
2. Na območju OPPN je izvedeno obstoječe plinovodno omrežje in sicer glavni plinovod N14160 JE200/PE225 in priključni plinovod PE110. Posege v varovalnem pasu obstoječih plinovodov je treba izvajati pod pogoji upravljavca plinovodnega omrežja.
3. Za priključitev novih stavb na plinovodno omrežje je treba dograditi obstoječ priključni plinovod PE110 in zgraditi nove priključne plinovode. Izvedeta se samostojna priključna plinovoda za objekt ALUO in ŠDL ter skupni priključni plinovod za objekt SŠOF in obstoječ objekt SEŠ (Roška cesta 2). Priključitev obstoječe stavbe Elipsa je predvidena z navezavo na glavni plinovod N14160 in izvedbo samostojnega priključnega plinovoda. Rešitve se bodo prilagajale faznosti gradnje novih stavb.
4. Plinovodno omrežje in notranje plinske napeljave morajo biti izvedene v skladu s Sistemskimi obratovalnimi navodili za distribucijske sisteme zemeljskega plina za geografska območja Mestne občine Ljubljana, Občine Brezovica, Občine Dobrova – Polhov Gradec, Občine Dol pri Ljubljani, Občine Ig, Občine Medvode, Občine Škofljica in Občina Log – Dragomer, Pravilnikom o tehničnih pogojih za graditev, obratovanje in vzdrževanje plinovodov z najvišjim delovnim tlakom do vključno 16 bar in Tehničnimi zahtevami za graditev distribucijskih plinovodov in priključkov ter notranjih plinskih napeljav upravljavca plinovodnega omrežja.
5. člen

**(elektroenergetsko omrežje)**

1. V bližini oziroma v območju OPPN se nahajajo tri TP, ki z električno energijo oskrbujejo okoliške objekte ter ena v fazi izgradnje:

* TP 0556 Roška (zidana), z vgrajenim transformatorjem moči 1000 kVA in napaja srednjo ekonomsko šolo, kasarno na Roški cesti, arhiv RS ter restavratorski center,
* TP 0285 Hudovernikova 13 (v stavbi), z vgrajenim transformatorjem moči 400 kVA in napaja javno razsvetljavo in semaforje ter okoliške objekte na Streliški ulici, Roški cesti, Zemljemerski in Hudovernikovi ulici in Hradeckega cesti,
* TP 0542 Mesarska cesta 26 (v stavbi), z vgrajenima transformatorjema moči 630 kVA in napaja okoliške objekte na Mesarski in Poljanski cesti in
* TP Oval-Roška – v izgradnji (v stavbi), z možnostjo vgradnje dveh transformatorjev moči 1000 kVA.

TP so med seboj povezane z 10 kV in 20 kV kablovodi, položenimi v kabelski kanalizaciji.

1. Na območju OPPN je načrtovana postavitev nadomestne TP (nadomestna TP Roška), ki bo omogočala vgradnjo treh transformatorjev moči 1000 kVA in bo vključena v obstoječe 10 kV SN omrežje. Nova TP se izvede tik ob kletni etaži objekta ALUO (ob zahodnem robu stavbe). Nova TP bo popolnoma vkopana v teren.
2. V TP Roška nadomestna se priklopi objekt ALUO s skupno priključno močjo 550 kW (v nadomestni TP se vgradi transformator moči 1000 kVA.) V TP Oval se priklopita objekta ŠDL in SŠOF s telovadnico ter objekt Elipsa s skupno priključno močjo 1612 kW (v novi TP se vgradita dva transformatorja moči vsak po 1000 kVA).
3. Vrsto in tip TP Roška nadomestna določi upravljavec elektro omrežja in mora omogočiti vgradnjo treh transformatorjev moči 1000 kVA ter ostale ustrezne elektro energetske opreme, ki mora biti tipska ter skladna z veljavnimi tehnični smernicami. Nadomestna TP se izvede kot samostojen objekt ali v sklopu ostalih servisnih prostorov bližnje stavbe.
4. Na obravnavanem območju se nahaja obstoječe podzemno 1 kV NN omrežje. Obstoječi NN kabel, ki napaja obstoječ objekt SEŠ na Roški cesti 2, se prestavi in vključi v novo TP Roška nadomestna.
5. Vsi SN in NN kablovodi se položijo v novo kabelsko kanalizacijo.
6. V kolikor bodo NN kabli v kletnih prostorih potekali po kabelskih policah, se mora upoštevati oddaljenost od ostalih komunalnih in komunikacijskih vodov (odmike poda upravljavec elektro omrežja). Kabelske police morajo biti locirane na stalno dostopnem mestu.
7. Vsa dela v bližini električnih vodov in naprav je možno izvajati samo ročno in pod strokovnim nadzorom predstavnika upravljavca elektro omrežja. Obstoječi elektroenergetski (distribucijski in interni) kabli se smejo prestavljati samo v primeru, če so odklopljeni. Ta dela lahko opravljajo samo pooblaščeni delavci upravljavca elektro omrežja.
8. člen

**(elektronske komunikacijsko omrežje)**

1. Na območju OPPN, vzdolž Grubarjevega prekopa, po Kapusovi ulici ter vzdolž Roške ceste, potekajo omrežja elektronskih komunikacij (širokopasovno omrežje, optika, baker ipd.). Za obstoječe vode je treba izvesti ustrezne varovalne ukrepe, predvsem na območjih vzporednega poteka in križanja z obstoječo in novo komunalno infrastrukturo.
2. Vsi načrtovani objekti (ALUO, SŠOF in ŠDL) se lahko priključijo na obstoječe omrežje elektronskih komunikacij. Priključitev se izvede z izgradnjo zaščitne cevne kabelske kanalizacije. Točko za navezavo na obstoječe omrežje se določi v posebnem delu projekta, ob upoštevanju zahtev za racionalno umestitev cevne kabelske kanalizacije v prostor. Točna vstopna točka se določi v projektnih rešitvah (v zbirni situaciji komunalnih vodov) ter v sodelovanju z upravljavcem posameznega omrežja.
3. Kabelska kanalizacija se od vstopne točke dalje izvede z umestitvijo SFX ali PE cevi ustrezne dimenzije, z vmesnimi revizijskimi jaški in z izvedbo cevne kabelske kanalizacije od revizijskih jaškov do priključne točke (objekta).
4. Dovodna cevna kabelska kanalizacija do posameznega objekta mora biti izvedena v sistemu zvezdišča z zaščitnimi SFX ali PE cevmi ustreznega premera. Zvezdišče mora biti projektirano tako, da so dovodne cevi z glavnimi linijami povezane preko revizijskih jaškov. Notranje inštalacije v objektih morajo biti izvedene v sistemu zvezdišča (zaključek inštalacijskih zaščitnih cevi v vsaki enoti v omarici ali na fasadi oziroma na projektno določenem mestu).
5. Pri križanju trase kabelske kanalizacije z drugimi komunalnimi vodi mora biti kot križanja izvedena pod kotom 90 stopinj in ne manj kot 45 stopinj. Minimalni vertikalni odmik med vodi pri križanju znaša 0,3 m. Pri približevanju oziroma vzporednem poteku tras je najmanjša horizontalna medsebojna razdalja 0,5 m. Morebitni drugačni odmiki so možni samo z uskladitvijo tehničnih rešitev. Upoštevana morajo biti določila zakonskih predpisov in uredb.
6. Umestitev cevi in revizijskih jaškov je tehnično izvedljiva v času izvajanja gradbenih del za komunalno ureditev prostora. Mora pa biti dopuščena možnost sodelovanja izvedbe povezav cevne kabelske kanalizacije tako, da je le-ta integralno povezana z obstoječim omrežjem.
7. člen

**(javna razsvetljava)**

1. Vse javne površine se lahko opremijo z javno razsvetljavo.
2. Izdela se projektna dokumentacija, s katero mora soglašati upravljavec javne razsvetljave, ki tudi poda točko navezave (iz obstoječih svetilk javne razsvetljave).
3. Za izvedbo javne razsvetljave je treba uporabiti tipske elemente, uporabljane na območju Mestne občine Ljubljana. Svetlobna telesa morajo biti skladna z usmeritvami glede energijske učinkovitosti in varstva pred vsiljeno svetlobo.
4. Razsvetljava funkcionalnih površin ob objektih je internega značaja in ni povezana s sistemom javne razsvetljave. Interna osvetlitev zunanjih površin ob stavbah in skupnih površin v območju OPPN mora biti zadostna, enakomerna in nebleščeča.
5. člen

**(učinkovita raba energije v stavbah)**

1. Pri projektiranju stavb v območju OPPN je treba upoštevati pravilnik, ki ureja učinkovito rabo energije v stavbah.
2. V duhu spodbujanja trajnostne gradnje ter odziva na podnebne spremembe se na območju OPPN lahko izvaja:

* postavitev SSE (fotovoltaika) na strehe, fasade, nadstreške, kolesarnice, senčnice, itd.,
* zadrževalnike padavinskih voda,
* ponovno uporabo zadržane padavinske vode za vodne elemente, zalivanje, sanitarno vodo, vodno fasado, vodo za gašenje itd.,
* uporabo poroznih materialov za nepovozne tlakovane površine, za povečanje površin za ponikanje padavinskih voda,
* tehnično in naravno senčenje nesevernih fasad za zmanjšanje porabe energije za hlajenje poleti,
* ozelenitev streh in fasad stavb, nadstreškov, kolesarnic, senčnic, za ugodnejšo mikroklimo v stavbah (vnašajo naravni zeleni element v urbano okolje, zmanjšajo pregrevanje stavb in prispevajo k zmanjšanju porabe električne energije za hlajenje ter zmanjšanju vpliva vročinskih valov),
* čim večjo uporabo naravnih materialov pri gradnji,
* izdelavo senčnic s klopmi za počitek starejših poleti na poti od doma do javnih storitev,
* razporeditev stavb in oblikovanje krajine, ki preprečuje toplotne otoke, na način, da je omogočena prevetrenost mesta (zmanjšuje intenzivnost vročinskih valov in zato višjo raven smrtnosti), hlajenje z urbanimi vodnimi elementi (fontane, vodne fasade) in zelenimi prostori (parki in druge zelene zasaditve, zelene strehe in fasade),
* upoštevanje bolj pogostih in tudi bolj intenzivnih vremenskih pojavov, ki vplivajo na konstrukcijske in nekonstrukcijske elemente stavb in njihovo varno rabo,
* oblikovanje stavb, ki omogoča naravno prezračevanje prostorov z možnostjo prisilnega prezračevanja v vseh letnih časih ter možnost ustrezne filtracije zraka.

1. DOPUSTNA ODSTOPANJA OD NAČRTOVANIH REŠITEV
2. člen

**(dopustna odstopanja od načrtovanih rešitev)**

1. Tlorisni gabariti stavb:

upoštevati je treba določeno gradbeno linijo. Kjer je določena gradbena meja, se lahko tlorisni gabariti stavbe zmanjšajo za max. 2,0 m.

1. Višinski gabariti stavb:

* maksimalni višinski gabarit stavb ne sme biti presežen. Dovoljeno je odstopanja maksimalnega višinskega gabarita navzdol in sicer do - 1,0 m,
* etažnost se lahko spreminja pod pogojem, da se ne preseže v odloku določenih maksimalnih višin.

1. Višinska regulacija terena:

* odstopanja od višinskih kot regulacije terena so dovoljena samo zaradi odvodnjavanja in prilagoditev naklona klančin, potrebnih zaradi zagotovitve dostopa gibalno oviranim osebam,
* kota strehe telovadnice SŠOF se iz tehničnih razlogov lahko zviša, vendar ne več kot za 1,0 m.

1. Odstopanja pri trasah prometnih ureditev, komunalnih in energetskih vodov ter naprav so dovoljena s soglasjem nosilcev urejanja prostora. Dopustne so spremembe tras posameznih prometnih ureditev, komunalnih vodov, objektov in naprav ter priključkov, zaradi ustreznejše oskrbe in racionalnejše izrabe prostora. Dopustne so tudi delne in začasne ureditve, ki morajo biti usklajene s programi upravljavcev komunalnih vodov in morajo biti izvedene tako, da jih bo možno vključiti v končno fazo ureditve posameznega komunalnega voda. V skladu s pogoji upravljavcev so dopustne tudi izvedbe prometnih ureditev in komunalnih vodov, ki jih v fazi priprave OPPN ni bilo možno predvideti.
2. Poleg s tem odlokom določenih ureditev komunalne opreme, je dovoljena tudi gradnja drugih linijskih komunalnih vodov in naprav, v kolikor jih je treba zgraditi zaradi potreb predmetnega območja, ali sistemskih potreb infrastrukture na širšem območju. Dodatne infrastrukturne ureditve ne smejo onemogočati izvedbe ureditev po tem odloku.
3. Dovoljena so odstopanja od zakoličbenih točk parcel v smislu prilagoditve obstoječi parcelaciji in stanju v prostoru pod pogojem, da so omogočene vse ureditve, predpisane s tem OPPN.
4. DRUGI POGOJI IN ZAHTEVE ZA IZVAJANJE OPPN
5. člen

**(obveznosti investitorjev in izvajalcev)**

1. Za posamezne prostorske enote je treba izvesti natečajne rešitve. Natečajne rešitve se lahko izvedejo tudi za več prostorskih enot hkrati. Natečajne rešitve za posamezno prostorsko enoto morajo upoštevati predhodno izdelane natečajne rešitve za sosednje enote, določila tega OPPN ter natečajno rešitev - Urbanizem Roška, korigirana natečajna rešitev – podlaga za izdelavo OPPN »Roška«, št. proj.: 189CV, izdelal Bevk Perović arhitekti d. o. o., maj 2021. Urbana oprema in oblikovanje zunanjih površin mora biti na celotnem območju oblikovano enotno, ne glede na posamezne prostorske enote.
2. Pri projektiranju in izvajanju OPPN je treba upoštevati vsa določila, navedena v posameznih poglavjih ter vsa pridobljena mnenja nosilcev urejanja prostora.
3. Pred pričetkom izdelave projektne dokumentacije je treba projektantu zagotoviti geološke geomehanske raziskave, da bo lahko le-ta ustrezno dimenzioniral stavbe in gradbeno inženirske objekte.
4. V času gradnje je treba zagotoviti strokovni nadzor ter poskrbeti, da bodo izvedeni vsi morebitni zaščitni ukrepi in da se ne bo povečevala erozijska ogroženost območja.
5. Pred pričetkom gradnje je treba pravočasno obvestiti upravljavce objektov, naprav in vodov gospodarske javne infrastrukture (GJI), ki bodo z nameravanim posegom tangirani.
6. Pred pričetkom posegov v zemeljske plasti je treba pravočasno obvestiti zavod za varstvo kulturne dediščine, da bo vršil strokovni arheološki konzervatorski nadzor.
7. Pred pričetkom gradnje je treba opraviti evidentiranje gradbeno tehničnega stanja okoliških objektov. Morebitne poškodbe okoliških objektov, infrastrukture in naprav ter zunanje ureditve, nastale zaradi gradnje, mora investitor sanirati na lastne stroške.
8. Gradnja mora biti izvedena na način, da ne bo imela negativnih vplivov na sosednja območja.
9. V času gradnje je treba zagotoviti varne dostope do vseh sosednjih območij, racionalno urediti gradbišče in pri posegih na prometnicah zagotoviti varen promet.
10. Po končani gradnji je treba odstraniti vse začasne objekte ter odvečni gradbeni in izkopani material in urediti okolico ter višino zemljišč na parcelni meji prilagoditi sosednjemu zemljišču.
11. člen

**(posegi, dopustni do izvedbe načrtovanih ureditev)**

Do končne ureditve OPPN je na površinah na terenu, ki še niso urejene po določbah tega OPPN, dopustno urediti prometne površine (parkirišča, dostopne poti, peš povezave ipd.), zelene parkovne površine in površine za šport in rekreacijo. V sklopu zelenih površin je možna postavitev umetniških inštalacij/skulptur. Omogoči se postavitev urbane opreme, zbiralnic odpadkov in kolesarnic.

1. člen

**(posegi, dopustni po izvedbi načrtovanih ureditev)**

Po izvedbi z OPPN predvidenih ureditev so na celotnem območju dopustne odstranitve objektov in naprav, rekonstrukcije in manjše rekonstrukcije, vzdrževalna dela in vzdrževalna dela v javno korist ter spremembe namembnosti. Vse to je dopustno v okviru dejavnosti, ki so dovoljene za novogradnje na območju OPPN, če je na gradbeni parceli zagotovljeno zadostno število parkirnih mest in zelenih površin.

1. KONČNI DOLOČBI
2. člen

**(prenehanje veljavnosti prostorskih izvedbenih aktov)**

Z dnem uveljavitve tega odloka preneha veljati Odlok o občinskem podrobnem prostorskem načrtu za dele območij urejanja CI 7/21 Roška kasarna, CS 7/22 Spodnje Poljane, CV 8 Gruberjev prekop, CR 8/1 Gruberjev prekop in CT 46 Roška cesta (Uradni list RS, št. 40/09 in 78/10).

1. člen

**(uveljavitev)**

Ta odlok začne veljati petnajsti dan po objavi v Uradnem listu Republike Slovenije.

Številka:

Identifikacijska številka 2719

Ljubljana, dne \_\_. \_\_\_\_\_ 2023

Župan

Mestne občine Ljubljana

*Zoran Janković*